„Satul este tipul rezumatiy, sinteza neamului. ”. 
- Dimitrie Gusti - 


ÎNTÂLNIREA FIILOR SATULUI POENĂREI 

În cronica rezistenţei antitotalitariste din România, operațiunile inițiate de către 
Gruparea de partizani «Haiducii Muscelului», coordonată de Gheorghe Arsenescu, colonel. în 
Armata regală, constituie un episod de referinţă al luptei împotriva regimului comunist instaurat 
prin forță, de către trupele sovietice „eliberatoare”. Rezistența armată anticomunistă de pe 
versanții sudici ai Munţilor Făgăraş se situează, prin intensitatea operațiunilor organizate, prin 
durata considerabilă a activității grupului de partizani [1948-1958] şi prin aria geografică în care 
au acționat membrii săi, între manifestările antitotalitariste de amploare din România. În 
confruntarea inegală cu aparatul represiv al statului comunist totalitar, au căzut eroic la datorie 
numeroși fii ai plaiurilor muscelene, menținând, prin exemplul lor, nestinsă, flacăra vie a speranței 
în reîntronarea idealurilor de libertate pe pământul patriei. Acum 50 de ani, în noaptea de 18 spre 
19 iulie 1959, membrii activi ai formațiunii de partizani «Haiducii Muscelului»: Toma şi Petre 
Arnăuţoiu, preoții ortodocşi: Nicolae Andreescu, loan Constantinescu şi Ion Drăgoi; învățătorii: 
Ion Mica, Alexandru Moldoveanu, Nicolae Niţu şi Gheorghe Popescu, precum şi țăranii: Nicolae 
Bășoiu, Titu Jubleanu, Benone “Milea, Constantin Popescu, loan Săndoiu, Nicolae Ticu-Sorescu și 
Gheorghe Tomeci au fost executați, la Închisoarea Jilava, printr-o sentință odioasă, ca „elemente 
dușmănoase care au organizat bande teroriste în nordul fostelor judeţe Argeș şi Muscel, pentru a 
desfășura o activitate contrarevoluționară împotriva statului şi regimului democrat-popular”. 
Pentru „crima” de a fi sprijinit material şi moral, lupta pentru libertate a partizanilor din Munţii 
Făgăraş, tribunalele militare ale regimului comunist au condamnat sute de patrioți din zonă, 
sentințele totalizând peste 2000 de ani de temniţă. 














Se împlinesc 3%) de ani, de când, în sângeroasa noapte de 19 iulie 1959, au fost seceraţi 
de gloanţele securiştilor, la Închisoarea Jilava, cei mai demni dintre cei mai demni fii ai satului 
Poenărei, trupurile lor crunt schingiuite de către torţionari, în timpul unor îngrozitoare anchete, fiind 
aruncate într-o groapă comună, în loc ascuns şi acum urmaşilor acestor eroi, care ar fi vrut să le 
ştie mormântul, pentru a pune o lumânare la căpătâiul lor, spre odihna sufletelor şi spre 
recunoaşterea sacrificiului lor suprem în lupta împotriva comunismului. 

S-au jertfit în această luptă pentru libertate: 


fiu al lui Nicolae şi al Paraschivei Andreescu, născut în satul Poenărei, la 20 februarie 
1918. A urmat şcoala primară în Poenărei, Seminarul Teologic din Curtea de Argeş [1930-1938], 
Facultatea de Teologie din Bucureşti [1939-1944]. A fost hirotonit preot, slujind la bisericile 
ortodoxe din: Maglavit, judeţul Dolj [1943-1947], Aninoasa, judeţul Muscel [1948-1950], Nucşoara 
[1950-1958]. Teolog cu preocupări culturale susţinute; predicator avizat în combaterea ateismului 
promovat de regimul comunist. 


fiu al lui Gheorghe şi al Victoriei Constantinescu, născut în satul Cerbureni, comuna Valea 
Iaşului, judeţul Argeş, la 19 octombrie 1906. A urmat şcoala primară în satul natal şi Seminarul 
Teologic din Curtea de Argeş. Preot cărturar, autor al unor importante studii cu conţinut moral- 
religios şi metodic, publicate în periodice bisericeşti din perioada interbelică, a înălţat, împreună cu 
enoriaşii săi, în anii 1937-1943, monumentala Biserică de lemn «Cuvioasa Paraschiva» din satul 
Poenărei. A fost implicat continuu în acţiunile cultural-obşteşti care vizau ridicarea gradului de 
civilizaţie a comunităţii săteşti pe care a păstorit-o cu demnitate, constituind un exemplu de 
moralitate desăvârşită pentru enoriaşi. 

fiu al lui Gheorghe şi al Paraschivei Popescu, născut în satul Poenărei, la 19 aprilie 1902. A 
urmat şcoala primară în satul natal şi Şcoala normală de învăţători din Piteşti. Ofiţer în rezervă din 
Armata regală română. Un excelent învăţător care a pregătit temeinic generaţii succesive de elevi 
în şcolile în care a funcţionat; director al Şcolii primare din Poenărei. Autor al unei piese de teatru 
pentru copii, dirijor apreciat al corului şcolar din sat; preocupat de păstrarea nealterată a folclorului 
literar şi coregrafic local tradiţional. 


fiu al lui lordache şi al Paraschivei Sorescu, născut în satul Poenărei, la 23 iulie 1900. A 
absolvit Şcoala primară din satul Poenărei, cu rezultate remarcabile la învăţătură. Gospodar 
desăvârşit, a fost un crescător de oi renumit în zonă, cunoscut, mai ales, în calitatea sa de baci la 
stâne din Munţii Făgăraş 

e împlinesc SO de ani, de când, tribunalele militare ale regimului comunist au condamnat la 

Sr silnică sau închisoare corecțională, confiscându-le averile agonisite prin muncă, pe 

luptătorii anticomunişti din satul Poenărei, pentru „crima” de a fi sprijinit, material şi moral, 


lupta pentru libertate a partizanilor din Munţii Făgăraş: 
L] RTS EREU născută la 28 ianuarie 1923; soţia preotului Nicolae 
Andreescu; 15 ani muncă silnică şi confiscarea totală a averii; 
= GONSTANTINESGU GR. JUSTINA - născută la 12 aprile 1912; soţia 


preotului loan Constantinescu; 15 ani muncă silnică şi confiscarea totală a averii; 

La] — născută la 16 iunie 1929, 
profesoară, fiica preotului loan şi a Justinei Constantinescu; 12 ani muncă silnică şi confiscarea 
totală a averii. Arestată, deşi era gravidă în luna a şaptea, a născut, în Închisoarea Văcăreşti, la 18 


septembrie 1958, o fetiţă: Justina-Libertatea; 
Li — născut la 10 noiembrie 1925; agricultor; 15 ani închisoare 


corecțională şi confiscarea totală a avei 

















L] — născut la 2 septembrie 1912; agricultor; 18 ani 
muncă silni confiscarea totală a averii; 

_ — născută la 24 martie 1901; casnică; 12 ani 
muncă silni i confiscarea totală a averii; 

L] — născut la 10 martie 1931; student; fiul 
învățătorului Gheorghe şi al Mariei Popescu; 8 ani închisoare corecțională; 

- — născută la 15 iulie 1908; soţia învățătorului Gheorghe 
Popescu; 8 ani muncă silnică şi confiscarea totală a averii; 

7] — născut la 2 august 1925; fiul baciului Nicolae 
Sorescu şi al Mariei; agricultor; 7 ani închisoare corecțională şi confiscarea totală a averii; 

L] — născută la 15 iulie 1905; soţia baciului Nicolae 


Sorescu; 3 ani închisoare corecțională şi confiscarea totală a averii. 
Umiliţi şi baţjocoriţi, bătuţi şi schingiuiţi în torturi inimaginabile, în cursul anchetelor de la 


Securitate şi în temnițe, eroii pomeniţi, cărora se cuvine a li se adăuga tânărul invalid de război 

L] sai ua i eu — născut la 22 iunie 1922; arestat din eroare, datorită 
asemănării de nume cu Diaconu |. lon, şi care, la puţin timp de la eliberarea sa, a decedat, din 
cauza regimului crunt de detenţie recum şi un fiu prin adopţiune al satului, 

L] — născut la 17 septembrie 1929; originar din 
Secături-Nucşoara; bacalaureat; condamnat la 20 ani muncă silnică şi confiscarea totală a averii; 
căsătorit cu Virginia Popescu, fiica învățătorului Gheorghe Popescu. 

Eroilor anticomunişti din satul Poenărei le închinăm un gând de sinceră recunoştinţă pentru 
sacrificiul lor, dedicându-le versurile inspirate din această luptă curajoasă şi demnă pentru apărarea ființei 
naţionale a neamului românesc: 





Jertfindu-vă, sub steagul sfânt 
al Patriei, prin timp, durate, 
ați semănat acest pământ 
cu dor nestins de libertate ... 

in pleiada celor 250 martiri creştini, incluşi în monumentalul volum «Martiri, pentru Hristos, în 

România, în perioada regimului comunist» [Bucureşti, 2007], autentic mausoleu biografic, 

'vocator al unor existenţe umane, cărora comunismul le-a spulberat, în neantul temniţelor, 
sfintele lor idealuri, 207 au fost ortodocşi, 30 romano-catolici şi 4 protestanți. Dintre aceştia, 96 martiri au, 
datorită unei documentări complexe a autorilor, biografii ample, edificatoare, relevând istoria unor vieţi care 
n-au curs în zadar, dar care au fost frânte premeditat de către totalitarismul comunist în închisori sau, mai 
grav, în faţa plutoanelor de execuţie. O menționare alfabetică a martirilor creştini legaţi spiritualiceşte de 
tărâmul Argeşului şi Muscelului. confirmă tributul de suferinţă şi de sânge pe care aceştia l-au dat în lupta 
inegală cu regimul comunist impus din afară, de către armata sovietică „eliberatoare”: Anastase lancu Gh., 
Andreescu Nicolae, Constantinescu loan, Despina Andrei Hora, Dinescu Haralambie, Donescu Nicolae, 
Drăgoi lon, Drusz Romuald, Enescu Mihai, Leu Grigore, Mănescu Nicolae, Popescu Teodor M., 
Postelnicescu lon, Rudeanu, Savu Constantin, Tomescu Gheorghe. Slujitorilor sfintelor altare creştine, li s- 
au adăugat, în acest context de evocare a martiriului anticomunist, cărturari de seamă ai neamului 
românesc, precum: istoricul Gheorghe Brătianu, poetul Vasile Militaru, medicul-poet Vasile Voiculescu, 
etnosociologul Mircea Vulcănescu şi alţii. În acest pomelnic sacru, martirii întru Hristos amintiţi sunt evocaţi, 
alături de alţi eroi, cu adâncă pioşenie de către cei care au cercetat cu atenţie arhivele temutei instituţii a 
Securităţii, articolele lor fiind redactate sub imperiul dezvăluirii adevărului despre crimele comise de 
autorităţile comuniste într-o perioadă neagră a istoriei României, în care partidul unic muncitoresc a dispus, 
prin teroare, de destinele poporului român, după cucerirea, prin forţă, a puterii politice. Din acest florilegiu al 
eroismului, este reprodus integral articolul publicistului Adrian Nicolae Petcu, despre 


Preotul martir 


icolae Andreescu s-a născut în familia muncitorilor Nicolae şi Paraschiva Andreescu. 

După şcoala primară din Poenărei, între 1930 şi 1938, a urmat Seminarul Teologic 

in Curtea de Argeş, apoi, între 1939-1944, cursurile Facultăţii de Teologie din 

Bucureşti. După căsătoria cu Maria Cujbescu la 9 mai 1943, la 14 iunie era hirotonit diacon, apoi, 

la 20 iunie 1943 preot, pe seama parohiei Maglavit, jud. Dolj, cu numire de la 1 septembrie. La 2 

iulie 1948, părintele Andreescu se va muta la Aninoasa, jud. Muscel, ca suplinitor, pentru ca, în 

1950, să ajungă, tot ca suplinitor, pe postul de paroh la Nucşoara. A avut doi copii. [ACNSAS, fond 
Informativ, dosar 675, vol. 12, f. 358, 360] 

Încă de la începutul instalării regimului comunist din România, părintele s-a manifestat 
împotriva ideologiei ale cărei instrumente căutau să întineze Biserica. Era circumspect în predicile 
pe care le ţinea la altar, dar mai ales în relaţia pe care a avut-o cu membrii grupului de rezistenţă al 
fraţilor Arnăuţoiu, începând cu anii 1949-1950. Întrebat, în mai 1953, de un cleric de ce nu renunţă 
la parohia din Nucşoara, unde era numai suplinitor, părintele Andreescu a răspuns: „O să mai stau 
şi eu până când ne va da partidul un şut la toţi preoţii”. ACNSAS, fond Informativ, dosar 675, vol. 12, f. 
128, 387]. 

Nu ezita să condamne atitudinea regimului faţă de Biserică, în predicile de la slujbe, după 
cum se exprima la 9 aprilie 1955: „Să se curețe mormintele, să se respecte morţii. Să nu vă luaţi 
după descreieraţii zilei care spun că nu e Dumnezeu” sau cum spunea la 3 iunie 1954: „Lumea s-a 
îndepărtat de biserică, de credinţă; nu mai simte creştineşte şi mai ales româneşte”. El credea că 
regimul comunist nu va mai dura mult. [/bidem, f. 415, 417, 440). La 24 aprilie 1954, într-o discuţie cu 
sursa «Căprioara», părintele spunea că: „Speră să scape de Partidul Comunist care îşi recrutează 
cadre numai incapabile şi le dă post de mare răspundere şi că mâine, poimâine, vor omori popii şi 
intelectualii”. 

De altfel, la slujba Sfintei Liturghii, părintele Andreescu se ruga pentru toţi cei aflaţi în 
închisoare, după un pomelnic pe care îl întocmise şi pe care un informator al Securităţii îl furniza 
organelor de represiune la 22 august 1954. [/bidem, f. 436]. Pentru că era bănuit de legături cu cei 
din munţi, la 22 septembrie 1955, Securitatea din Piteşti avea să-i deschidă un dosar de verificare 
informativă. Părintele era considerat că are o atitudine „duşmănoasă şi contrarevoluţionară” şi că 

„favorizează elementele fugite în munţi, despre care ar cunoaşte locul unde aceştia se ascund”. 
[Ibidem, f. 381-384]. Astfel avea să fie încadrat informativ, corespondenţa interceptată, el, rudele 
sale şi orice simplă legătură aveau să fie verificate informativ şi în arhivă”. [/bidem, î. 363-380]. Însă, 
unii informatori ai Securităţii întocmeau notele informative la sugestia părintelui Andreescu, după 
cum sursa „Şoim” informa organele Securităţii la 2 noiembrie 1954: „Aceşti doi informatori îl 
conciliau pe popă în toate obiectivele pe care le primeau de la tov. Lt. Mugur Mihuţ, iar el (preotul) 
îi învăţa cum să spună şi ce informaţii să dea”. [/bidem, f. 432, 433v.] 

Despre cum îi ajuta pe cei din munţi, aflăm din interogatoriul pe care Grigore Poinăreanu îl 
dădea la 18 martie 1958 în ancheta Securităţii. Acesta susţinea că „prin august 1951 sau 1953, m- 
am întâlnit cu preotul Andreescu şi mi-a comunicat că banditul Toma Arnăuţoiu ar vrea să stea de 
vorbă cu mine şi, dacă pot, să dau vreun ajutor bandiţilor”. În urma acestei întâlniri, în septembrie, 
Poinăreanu a dat preotului Andreescu, de mai multe ori, „câteva duble de porumb pentru bandiți, 
porumb care era ridicat de preotul Andreescu de la moara, proprietatea mea, din comuna Corbi”. 
Şi astfel au urmat şi alte întâlniri cu părintele Andreescu, prin care trimitea alimente celor din 
munţi, bani pentru îmbrăcăminte şi încălțăminte, practic clericul nostru fiind intermediar în acest 
traseu al produselor, cât şi un ajutor pentru şedinţele convocate de Toma şi Petre Arnăuţoiu la 
care, de altfel, participa. [/bidem, vol. 15, f. 382-386]. 

În mai 1957, cu ocazia unei sfeştanii făcute în casa nouă din Nucşoara a lui lancu 
Arnăuţoiu, preotul Nicolae Andreescu se ruga şi pentru cei doi luptători din munţi: „Dumnezeu să le 
dea sănătate, să-i păzească şi să le dea puterea de a rezista”. Faţă de acestea, Securitatea „a tras 
concluzia” că părintele Nicolae „nu e străin de existenţa bandiţilor”. [/dem, fond Documentar, dosar 48, 
î.8). 

În toamna lui 1957, într-o discuţie dintre lancu Arnăuţoiu şi preotul Nicolae Andreescu, 
interceptată de Securitate prin tehnica operativă (instalaţie cu microfoane montată la domiciliu), 
acesta din urmă afirma că „băieţii au nevoie de încălţăminte nr. 43, 42, 41 şi 39; mai au nevoie de 
mălai, că în rest au de toate”. Astfel, organele Securităţii au putut constata că preotul Andreescu 
cunoaşte despre bandă, însă nu ştie prin intermediul căror persoane el a ajuns să intre în legătură 
cu ea”. După arestarea Anei Simion şi în urma interogatoriilor la care a fost supusă, Securitatea a 
aflat că sora ei, Marinica Chircă, era în legătură cu preotul Andreescu Nicolae, „unul dintre 
principalele elemente de sprijin ale bandiţilor”. [/bidemn, f. 16, 23] 

După descoperirea tehnicii operative în locuinţa lui lancu Arnăuţoiu, părintele Andreescu a 
pus în gardă pe toţi apropiații săi. [/bidem, f. 26]. Totodată, pentru Securitate, se năruia planul de 
descoperire a celor implicaţi în mişcarea de rezistenţă din zonă. Faţă de aceştia, organele de 
represiune vor trece la punerea în aplicare a recrutării părintelui Andreescu, prin şantaj, 
considerată ca o „necesitate absolută”. Deoarece era considerat un „element important şi dificil”, 
părintelui Andreescu i se va înscena o participare la un grup misionar de combatere a stilismului în 
nordul Moldovei, pentru o lună-două, prin Departamentul Cultelor şi Episcopia Râmnicului şi 
Argeşului. De la Mitropolia din laşi, preoţii vizaţi au fost trimişi în alte localităţi cât mai îndepărtate, 
astfel, neputând ţine legătura între ei, părintele Andreescu putea fi reţinut. După cele două zile de 
anchete în care părintele a refuzat să vorbească, Securitatea a plastografiat o scrisoare către 
familie, fără adresă de expeditor, în care părintele i-ar fi asigurat pe cei de acasă că a ajuns bine şi 
că urmează să-şi desfăşoare activitatea de misionar timp de o lună de zile. Pentru ca soţia 
părintelui să nu descopere adresa acestuia, prin protopopul din Curtea de Argeş, Securitatea a 
constituit grupa „F” pentru a controla întreaga corespondenţă intrată şi ieşită din raion. 

Astfel, oficial, părintele Andreescu se afla în misiune în Moldova, iar neoficial, începând cu 
2 martie 1958, orele 16,30, se afla în stare de arest pentru 60 de zile în beciurile Ministerului 
Afacerilor Interne din Bucureşti, fiind suspectat de infracţiunea prevăzută şi pedepsită de art. 1, lit 
d şi combinat cu art. 6, al. 1 din legea nr. 199/1950, pentru faptul că „împreună cu alte elemente 
duşmănoase a favorizat pe membrii unei bande teroriste”. A doua zi, avea să fie anchetat chiar de 
ministrul Alexandru Drăghici. [/dem, fond Penal, dosar 50, vol. 77, f. 105. În închisoarea din Bucureşti i se 
permisese purtarea reverendei]. 

Potrivit interogatoriilor consemnate la Bucureşti, părintele Andreescu a refuzat de la bun 
început să vorbească despre legăturile sale şi ale altor săteni cu fraţii Arnăuţoiu. După îndelungi şi 
chinuitoare anchete, părintele Andreescu a început „să mărturisească” atunci când i s-au pus în 
vedere declaraţiile altor membri ai grupului de rezistenţă ce fuseseră anchetați, susţinând însă că 

ar fi avut legături numai după 1955. De asemenea, părintele Andreescu a afirmat că, abia după 
acest an, l-ar fi atras şi pe preotul loan Constantinescu, ceea ce era fals, deoarece, în 23 
octombrie 1951, se consumase episodul cu armele ascunse în turla bisericii. Totuşi, cedând 
anchetelor, în interogatoriul din 8 martie 1958, părintele recunoştea că a avut legături cu „banda” 
chiar din 1951, relatând episodul cu armele ascunse în podul bisericii din Poenărei”. [/bidem, vol. 45, 
f. 253-271v]. 

După 23 martie, părintele apare ca interogat la Piteşti, fiind obligat să detalieze din nou 
legăturile sale cu „banda”, datele şi locurile de întâlnire, alte persoane susținătoare, episoadele în 
care le furniza celor din munţi alimente şi alte lucruri, chestiunea armelor etc. Va fi interogat timp 
de un an de zile, până la 18 martie 1959, când la încheierea anchetei, era învinuit de infracţiunea 
prevăzută şi pedepsită de art. 207, al. 1 din Codul Penal. [/bidem, f. 324] 

Părintele a rezistat multă vreme anchetei, însă a cedat odată cu prezentarea unor fapte 
rezultate de la agentura din celulă, pe care anchetatorii Securităţii o constituiseră. Între anchete, 
părintele Andreescu a „beneficiat” de „atenţia” unui informator trimis în celulă de către anchetatori, 
în perioada celor 60 de zile de arest preventiv. Acesta, periodic, uneori chiar zilnic, era scos la 
„interogatoriu” pentru a întocmi „note de discuţiile purtate cu numitul Andreescu Nicolae în celulă”. 
Astfel, aflăm că părintele Andreescu avea un rol principal, în relaţia sa cu cei din munţi, „să stea de 
vorbă din partea fugarilor cu diferite persoane din comunele învecinate şi în care putea avea 
încredere să-i ajute şi pe ei cu alimente, în special, mălai şi pâine. A doua sarcină, care îi revenea, 
era de a le face «asigurarea liniştei». Asigurarea liniştei fugarilor consta din a trece prin anumite 
locuri, călare pe cal, într-o zi din săptămâna stabilită de comun acord cu ei. Acest drum se făcea 
pe traseul care îl parcurgea el de acasă la biserica respectivă, unde făcea serviciul.[...] Ei aveau 
stabilite anumite întâlniri, spune, la anumite date, ce se făceau de la o întâlnire la alta”. Într-o notă 
din 5 martie 1958, informatorul din celulă spunea despre părintele Andreescu: „Cunoaşte locul 
precis al bordeielor şi că a fost în ele, ultima dată la anunţarea lor de situaţia cu Anica. Spune că 
şedinţele se făceau la o lună sau maxim o lună şi jumătate între ei şi se ţineau numai noaptea 
Paza se făcea în general de o femeie. Spune că o cunoaşte pe femeie şi a stat de vorbă cu ea 
Când mergea la ei le ducea cărţi, ziare şi mâncare, ce putea. Spune că i-a încălțat şi i-a îmbrăcat. 
Când mi-a spus acest lucru a început să plângă şi a zis că a luat de la gura copiilor şi i-a ajutat pe 
ei. [...] Spune că la şedinţele lor se discuta despre anumite veşti politice interne şi internaţionale şi 
alte chestiuni despre care se mai aude în comună în legătură cu ei. [...] De situaţia fugarilor mai 
cunoaşte preotul Constantinescu, cu care a discutat problema în legătură cu Anica în casă la el, 
fiind de faţă şi soţia lui. [...] La plecarea din casă, spune că i-a spus soţiei lui că preotul 
Constantinescu să nu se scoale din genunchi până vine el, făcând rugăciuni în ajutorarea lor, 
pentru a fi scăpaţi”. [/dem, fond Informativ, dosar 675, vol. 12, f. 95-95v, 125-126]. Astfel, anchetatorii 
au putut şti la fiecare anchetă ce nu recunoştea părintele, pentru ca, în final, să i se arate tot ce 
„omisese”, în vederea întocmirii Procesului-verbal de încheiere a anchetei pentru trimiterea în 
justiţie. Aşa încât, după anchete, i se adresa „colegului de suferinţă” din celulă: „Ce fac, frate, că 
ăştia cunosc tot în amănunţime ?”. 

În privinţa legendei în care era angrenat de Securitate pentru a-l recruta, părintele 
Andreescu îi spunea informatorului că „nici Securitatea nu a fost suficient de deşteaptă”, deoarece, 
se pare, că episcopul l-a lăsat să înţeleagă că este ceva necurat în toată această campanie din 
Moldova. Astfel, ştiindu-se filat de Securitate, părintele le-a pus în vedere preoţilor cu care trebuia 
să participe la o conferinţă preoțească faptul că, dacă pe 5 martie 1958, nu va veni la şedinţă, 
atunci, înseamnă că a fost arestat şi să comunice cui trebuie. [/bidem, f. 141. Este vorba de episcopul 
Iosif Gafton al Râmnicului şi Argeşului]. 

Tot din aceste note mai aflăm de anchetarea sa de către ministrul Drăghici care i-a cerut 
„să dea fugarii, pentru că astfel el va fi pus în libertate”. Părintele Andreescu îi confesa 
informatorului din celulă că „nu se aştepta ca tov. Ministru să-i vorbească aşa de aspru, ci credea 
că-i va vorbi cu un ton mai moale”, şi că i-a cerut să recunoască absolut tot. [/bidem, f. 147]. Însă, 
chiar dacă Securitatea i-ar fi dat drumul pentru a-i trăda pe cei din munţi, părintele îl întreba pe 
informator: „Cum poate să facă el lucrul acesta, fiindcă e preot şi nu-i stă în caracter să facă din 
astea. Chiar dacă va muri, păcatele sunt ale celor ce l-au omorât şi că el este tot cu sufletul curat” 
(Ibidem, f. 148). 

Potrivit acestor note, aflăm că părintele Andreescu a fost torturat şi intimidat. Informatorul 
din celulă spunea despre acestea: „Spune că aseară s-a făcut o înscenare, la anchetă, că bate pe 
cineva, pentru a-l intimida, însă spune că a fost prea artificială şi că nici popa nu e prost, are o 
licenţă la bază”. [/bidem, î. 148]. 

În ultima perioadă a anchetei, securiştii au ajuns la concluzia că părintele Andreescu nu 
putea fi recrutat, „întrucât exista pericolul ca, dându-i-se drumul, acesta să trădeze şi să fugă în 
bandă”. 

Cu toate acestea, Securitatea dorea cu orice preţ prinderea grupului de rezistenţă din 
munţi, convinsă fiind că acest deziderat se poate îndeplini numai cu recrutarea părintelui 
Andreescu. După chinuitoare anchete, şantaje şi umilinţe, anchetatori, printre care şi căpitanul 
Nicolae Pleşiţă (la vremea aceea locţiitor al şefului Direcţiei MAI Piteşti), părintele Andreescu era 
recrutat ca informator, după ce „acesta a dat asigurări asupra totalei sale sincerităţi şi a interesului 
ce-l va depune în realizarea scopului urmărit de organele noastre [...]. Pregătind până în cele mai 
mici amănunte combinaţia în care trebuia să intre arestatul Andreescu Nicolae, se spune în 
documentul Securităţii, şi având convingerea că acesta se va comporta potrivit instructajului 
(bineînţeles limitându-i-se, în acelaşi timp, posibilităţile de trădare), lucrătorii operativi au pus-o în 
aplicare” 

Potrivit unui memoriu către căpitanul de Securitate Nicolae Pleşiţă, datat 13 aprilie 1958, 
preotul Nicolae Andreescu, fiind „dovedit tăinuitor şi favorizator al unei bande înarmate, precum a 
recunoscut la anchetele din 5 martie 1958 şi până astăzi”, şi-a „dat seama de pericolul ce-l 
reprezintă această bandă”, că „bandiţii” s-ar putea deda la jafuri şi omoruri, la atacarea maşinilor 
partidului şi alte turisme, că s-ar putea răzbuna pe oamenii puterii şi că ar împuşca forţele MAI „ce 
doresc întronarea păcii şi a liniştei în regiunea muntoasă”. Prin urmare, se angaja că va contribui la 
lichidarea bandei, păstrând acest secret încredinţat lui de forţele MAI, depunând următoarele 
garanţii: „Să fie decapitat, ca un tâlhar de rând; copiii mei să nu se bucure niciodată de un drept în 
R.P.Română, fiind socotiți ca pui de tâlhari, care nu merită să stea în rândul copiilor oamenilor 
cinstiţi din această ţară; soţia mea să fie tratată ca o soţie de tâlhar”. [/bidem, vol. 8, f. 201-201v.]. 

Din toate acestea reiese clar faptul că anchetatorii l-au intimidat cu represiunea la adresa 
copiilor şi soţiei, poate chiar cu împuşcarea lor. Era o metodă des folosită de anchetatori în 
interogatoriile la care preoţii de mir erau supuşi 

Astfel, recrutat ca informator al Securităţii, părintele Andreescu trebuia scos din legenda în 
care fusese introdus. Scoaterea lui din ancheta Securităţii trebuia făcută cu o altă legendă 
Aceasta a constat în internarea părintelui Andreescu, cu piciorul în ghips, într-un spital din 
Bucureşti, întrucât „suferise un accident de circulaţie în urma căruia s-a ales cu câteva fracturi (fapt 
ireal)”. Aici a fost vizitat de familia sa, care aflase de la el în urma unei scrisori, toate consumându- 
se sub supravegherea atentă a Securităţii. Se pare că toată această acţiune a Securităţii era 
coordonată îndeaproape de Pleşiţă. [/bidem, vol. 12, f. 180, 188; /dem, fond documentar, dosar 48, f. 26- 
39]. 

Însă, la 20 mai 1958, cu sprijinul unui trădător, trupele de Securitate reuşeau capturarea 
grupului anticomunist condus de Arnăuţoiu, şi astfel părintele Nicolae Andreescu devenea inutil 
pentru planurile organelor de represiune. Astfel, la 22 mai 1958, avea să fie arestat din nou şi 
depus în penitenciarul din Piteşti, având asupra sa o „rasă preoțească din stofă neagră” şi „două 
cărţi intitulate Mitropolia Moldovei şi Sucevei”, pe care Securitatea nu i le-a mai dat în celulă”. 
[ACNSAS, fond Penal, dosar 50, vol. 77, f. 97-97v.]. La consultul medical din închisoare, părintelui 
Andreescu i se depistase „boală ulceroasă, ulcer gastric”. [Ibidem, f. 69-69v.]. Ulterior, la 24 
octombrie 1958, i se perchiziţiona întreaga locuinţă, în urma căreia s-au găsit două arme de 
vânătoare, un binoclu şi o maşină de frezat cartuşe de arme de vânătoare. [/bidem, vol. 27, f. 74, 77; 
vol. 45, f. 233], 

La proces, preotul Nicolae Andreescu „a recunoscut” toate legăturile şi ajutoarele date celor 
din munţi, dar i-a îndemnat să nu comită crime şi că el nu a depus jurământ de intrare în grupul de 
rezistenţă. [/bidem, vol. 49, f. 82-83]. La 19 mai 1959, prin Sentința nr. 107 a Tribunalului Militar al 
Regiunii a Il-a Militare, Colegiul de fond, părintele Nicolae Andreescu era condamnat la moarte şi 
confiscarea totală a averii, în lotul Arnăuţoiu, pentru infracţiunea prevăzută şi pedepsită de art. 
207, al. 1 din Codul Penal. [/bidemm, fond Informativ, dosar 675, vol. 14, f. 377]. În acelaşi lot avea să fie 

condamnată, la 15 ani muncă silnică, şi soţia lui, Maria Andreescu, fiind eliberată la 23 iunie 1964 
[/dem, fond Penal, dosar 50, vol. 99, f. 158-207]. 

Executarea sentinţei avea să se consume la 18 iulie 1959, orele 22,15, în aceeaşi zi cu 
preoţii loan Constantinecu, lon Drăgoi şi fraţii Arnăuţoiu, în incinta Penitenciarului Jilava, potrivit 
Procesului-verbal aflat în dosarul penal : „Ne-am deplasat la Penitenciarul Jilava pentru a proceda 
la execuţie. Am constatat că sentința a rămas definitivă prin respingerea recursului conform 
deciziei nr. 283 din 1 iunie 1959 a Tribunalului Suprem, Colegiul Militar şi că a devenit executorie 
prin respingerea cererii de comutare a pedepsei cu moartea de către prezidiul Marii Adunări 
Naţionale, în şedinţa din 16 iulie 1959, comunicare făcută de Ministerul Justiţiei, Direcţia 
Tribunalelor Militare, din 18 iulie 1959, nr. 01116 şi transmisă de Tribunalul Militar al Regiunii a II- 
a, cu nr. 0338 din 18 iulie 1959, dându-se şi dispoziţiuni de punerea în executare a sentinţei, 
conform prevederilor art. 14 şi următoarele din Regulamentul privind executarea hotărârilor în care 
s-a pronunţat pedeapsa cu moartea. Executarea sentinţei fiind fixată la orele 22,15, astăzi 18 iulie 
1959, ne-am deplasat cu toţii la locul de execuţie împreună cu condamnatul la moarte sus- 
menţionat, care a fost scos din penitenciarul Jilava, sub supravegherea comandantului 
penitenciarului; condamnatul a fost identificat şi apoi legat la ochi. La locul execuţiei, după ce 
condamnatul la moarte a fost din nou identificat şi datele de stare civilă corespunzând cu cele 
menţionate în sentinţa de condamnare, judecătorul delegat de Preşedintele instanţei de execuţie a 
dat citire dispozitivului sentinţei de condamnare la moarte şi a dispoziţiei de executare. Procurorul 
militar a verificat identitatea condamnatului, supraveghind ca execuţia să se facă potrivit legii. În 
afară de cei de mai sus, la locul de execuţie a sosit şi o echipă formată din trei militari reangajaţi 
din personalul militar al locului de deţinere. Executarea sentinţei a avut loc astăzi 18 iulie 1959, 
orele 20,30, la penitenciarul Jilava prin împuşcarea condamnatului la moarte, menţionat mai sus, 
cu pistoletul, de către echipa de militari, la comanda dată de directorul Penitenciarului Jilava 

Medicul penitenciarului delegat din partea M.A.I. a verificat şi constatat moartea 
condamnatului Andreescu Nicolae, după care corpul celui executat a fost preluat de comandantul 
penitenciarului Jilava, care a dispus înmormântarea în locul unde se înhumează ceilalţi deţinuţi 
decedați”. [/bidem, vol. 77, f. 80 v. La 5 august 1959, MAI, Penitenciarul Jilava anunţa, prin postul de miliţie 
din Corbi, pe Maria Andreescu despre moartea soțului, însă aceasta se afla în închisoare. Ibidem, f. 74]. 


Adrian Nicolae PETCU 











ntr-o după-amiază. însorită de primăvară, când firul amorțit al ierbii încearcă să 
se trezească la viață, mă plimb pe una din ulițele Poenăreiului, admirând noile 
vile care dau satului meu natal aerul unei stațiuni de vacanță... La o poartă, 
sprijinit în toiag, îl văd pe nenea Ioan Diaconu, cu ochii înlăcrimați de singurătatea care-l 
înconjoară, de când a rămas văduv... Mă cheamă să intru în curte şi, stând pe banca din 
pridvorul casei sale, mi se destăinuie, amintindu-și anii grei de suferință din închisorile 
comuniste: 

„Era în vara anului 1953 şi aveam casa în construcţie... M-am dus la o grădină a 
mea, în Deal, să-mi tai un căprior pentru acoperişul casei. Locul e aproape de Râpile cu 
Brazi; am ochit un lemn bun şi am început să tai, cu toporul, copacul tânăr... Deodată, mă 
trezesc în spate cu un ins înalt care mă întreabă iscoditor: 

— Ce cauţi dumneata aici ?... 

— De ce mă întrebaţi ? îi răspund eu... 

— Eşti pădurar sau brigadier ? mă întreabă el din nou... 

— Nu, domnule, sânt pe locul meu şi îmi tai un lemn pentru acoperişul casei... 

Neîncrezător în ceea ce îi spusesem, îmi cere să-i dau toporul din mână... Ca din 
senin, din pădure, a apărut un alt necunoscut, care m-a întrebat dacă sânt din sat, unde 
am casa... Simţeam că se temeau de mine... 

După un ceas de întrebări şi de răspunsuri, bărbatul mai în vârstă a coborât spre 
casa părintelui Constantinescu... S-a dus, poate, să afle dacă am spus adevărul... Eu 
eram păzit de primul ins, care-mi spusese că n-am voie să plec... 

Pe înserat, s-a întors cel care coborâse în sat, mi-a înapoiat toporul şi mi-a spus că 
sânt liber să mă duc acasă... 

Când să plec, o aud pe Leana strigându-mă... Leana, nevastă-mea, îngrijorată că 
nu mai sosesc acasă, a venit în Deal să mă caute. Striga disperată după mine: loane ! 
loane !... Eu tăceam chitic, fiindcă mi se spusese să nu răspund... Mi-au cerut să nu spun 
nimănui ce mi s-a întâmplat... După ce Leana a coborât în sat, fiindcă se apropia noaptea, 
m-au lăsat şi pe mine să plec... Am ajuns acasă, tăcut, îngrijorat, întrebându-mă cine 
puteau fi necunoscuţii... Nu ştiam nimic de ei... De atunci, nu i-am mai întâlnit decât la 
proces... 

În vara anului 1958, pe când eram la buşteni în Muntele Basa, au venit trei cetăţeni 
îmbrăcaţi civil, întrebând cine este Diaconu loan... M-au luat cu ei şi am ajuns la Postul de 
Miliție din Nucşoara... A doua zi, am fost luat de o maşină a Securităţii... M-au dus acasă, 
au cerut soţiei mele să-mi dea nişte haine şi, de aici, am ajuns, sub arest, la Piteşti... 

Mi-au pus la ochi nişte ochelari negri, ca să nu văd nimic ce e în jur şi m-au băgat 
într-o altă cameră. După o săptămână, m-au chemat la interogatoriu... Am stat nouă luni 
de zile în beciul Securităţii, apoi, am fost mutat în Închisoarea Piteşti, până la judecarea 
procesului în septembrie 1959... Aici, l-am întâlnit pe Dode Sorescu, dar aproape nu-l mai 
cunoşteam; eram atât de slăbiţi şi de chinuiţi amândoi... 

Abia, la proces, am aflat că cei doi necunoscuţi erau fraţii Arnăuţoiu, că îşi făcuseră 
un bordei în Râpile cu Brazi, că spuseseră anchetatorilor cum mă întâlniseră pe mine, în 
pădure, atunci, când m-am dus să tai un căprior pentru casă... 

Dacă ei tăceau, n-am fi îndurat atâta suferinţă !... 

Numai pentru motivul că am tăcut, judecătorul m-ar fi eliberat, dar s-a opus 
procurorul, acuzându-mă de tăinuire... 

Şi preţul tăcerii mele a fost condamnarea la 5 ani de temniţă... 

După proces, am fost închis la Jilava, unde am stat din '59 până în '63... Am stat în 
condiţii neînchipuit de grele: frig, foame, bătăi; am rezistat, fiindcă eram tânăr şi puternic... 

Pentru un singur cuvânt schimbat cu alt deţinut, eram băgat în „camera neagră”, 
unde primeam 20-25 de lovituri pe spate; după bătaie, eram ameninţat să nu spun şi eram 
întrebat în batjocură: „— Mă, nenorocitule, te-a bătut cineva ?... 

La Jilava, i-am întâlnit pe: Gigi Paul, Berevoianu, Dode Sorescu, Nelu 
Chirca...Acolo, am aflat, de la deţinuţi, că au fost condamnaţi la moarte: preotul loan 
Constantinescu şi preotul Nicolae Andreescu, învățătorul Gheorghe Popescu şi baciul Nae 
Sorescu de la noi, din sat, şi alţii din Nucşoara, Stăneşti şi Pietroşani. 

În '64, s-a dat un decret privind eliberarea deţinuţilor politici... Atunci, am fost 
eliberat împreună cu Dode Sorescu, Berevoianu, Maria Popescu, Gogu Popescu, 
profesoara Lilica Constantinescu şi preotesele Justina Constantinescu şi Guţel Andreescu. 

Când m-am întors acasă, fiul meu, Nelu, nu m-a mai cunoscut ... Eram atât de 
schimbat în rău, de chinul îndurat în temniţa din Jilava... 

Acasă, nu era deloc bine: pământul îmi fusese confiscat, aşa că am trudit din greu 
numai cu roadele de pe un pogon al nevesei mele şi din munca braţelor, ducându-mă cu 
ziua la săteni. 

De-abia, după 1989, mi-am redobândit dreptul de proprietate asupra pământului 
meu... A fost foarte, foarte greu să trăieşti dintr-un pogon de pământ, să-ţi faci o căsuţă şi 
să-ţi întreţii copilul la şcoală !”. 

upă mărturisirea sa atât de sinceră, ca o spovedanie târzie, făcută printre 
/acrimi, mi-am luat rămas bun de [a dânsul, încurajându-l şi urându-i să-i 
dea Dumnezeu sănătate şi viaţă lungă. .. 

Împovărat de greutățile bătrâneții, nenea loan Diaconu, ştergându-și discret o 
lacrimă de pe obrazul brăzdat de suferință, mă conduce cu paşi înceți, parcă nesiguri, spre 
poartă, spunându-mi cu glas aproape șoptit: „— Să fii sănătoasă, Marinelo !”... 





Marinela PĂUNESCU 

m venit pe lume într-o joi, când clopotele bisericii “Văcăreşti băteau de ora 

prânzului... “Era aşa de întuneric, încât mi-am frecat bine ochii să zăresc ceva, dar, 

nedesluşind nimic, mi-am zis că sunt găzduită tot în pântecul mamei... Mi-au 
trebuit zece zile să realizez că am ieșit la iveală, așa că, abia pe 28 septembrie, am fost 
„declarată”.... Şi, de aici, începe nesiguranța |... A fost să fiu „fecioară”, dar, legal, eram 
balanţă. .. Am combinat cele două zodii şi mi-am făcut planul pentru o viaţă... 

Mă. întreb: oare, când am văzut pentru prima oară lumina zilei ?... Tăcerea şi întunericul 
mi-au ținut loc de mamă şi de tată; probabil, că nu făceam prea multă gălăgie şi gardienii nu se 
oboseau să mă bage în seamă... Până la doi ani, n-am reuşit să aflu dacă îți mai trebuiau şi nişte 
părinți ca să apari pe lume; ştiam doar că nu există decât copii, mulți copii, o cameră mare, 
imensă, cu o mulțime de pătuțuri la fel, câteva fețe blânde de crescătoare de prunci şi umbra deasă 
a teilor de pe aleea din curtea Casei copilului de pe şoseaua Kiseleff... 

a, în ceață, o fetiţă cu bucle negre, cu ochi negri şi nas obraznic, — îmbrăcată într-o 
rochiţă de catifea azurie, tivită de jur-împrejur cu dantelă albă... O văd cum stă 
în genunchi în fața unei icoane... Şi văd, lângă icoană, o fotografie cu o femeie 

îmbrăcată într-un costum popular macedonean, care, nu ştiu de ce, îi e tare dragă... 

De fiecare dată când îşi spune rugăciunea de seară, fetița sărută icoana și chipul femeii din 
poză, apoi, adoarme, fără să ştie că somnul îi e vegheat de Domnul şi de îngeraşii în care crede. ... 

„Înger, îngeraşul meu, ce mi te-a dat Dumnezeu, totdeauna, fii cu mine şi mă-nvaţă să fac 
Bine 1... Eu sunt mică; fă-mă mare |... Eu sunt slabă; fă-mă tare |... În tot focul mă-nsoțeşte şi, 
de rele, mă păzeşte 1... Amin. Dă, Doamne, minte, sănătate mie, şi părinților mei, şi frătiorului 
meu, şi tăicuțului meu; să vină tata popa de la Poenărei şi toți acasă !”... 

Până aproape de patru ani, n-am vorbit şi poate că ăsta a fost norocul meu... Câte 
întrebări nerostite 211... Prima mea măicuţă bună a fost sora mamei, pe care mamă am pomenit-o 
şi mamă mi-a rămas până în ziua de azi... Primul meu frate a fost Dănuţ, vărul meu, băiatul 
măicuței, de care nu m-am lepădat şi de care nu mă voi lepăda niciodată, în vecii vecilor... În 
privința taților, situația e mult mai neclară... Sigur este că primul meu tată a fost tatăl meu cel 
Bun şi adevărat, de care îmi aduc aminte încă de la doi ani... Dar, şi mai sigur este că, pe acelaşi 
loc, se afla în sufletul meu, soțul mătuşii mele, părinte [a fel de bun şi de adevărat, pe care L-am 
iubit ca şi pe tatăl meu şi-L'voi iubi mereu. ... 

Despre mama mea adevărată, n-am ştiut nimic, n-am întrebat niciodată nimic, sigură fiind 
că orice familie e formată din doi taţi, o mamă şi un frate... Si așa eram destui |... 

Aveam aproape șase ani, când vraja portretului de lângă icoană s-a destrămat... 


m împlinit şase ani Însoțită de „întorsurenii” mei dragi, am luat drumul 

Bucureştiului... Nu-mi aduc aminte decât strada: doctor Sergiu. La numărul 13, o 

casă cu etaj, lungă, încovrigată şi întunecoasă, cu o curte de piatră rece şi umedă. .. 
Cum pășeşti pragul porții grele de fier, zăvorâtă cu două ivăre uriaşe, dai peste un fel de curte 
neprimitoare, cu câine rău, agăţat de un lanț ruginit, răstignit pe jumătate într-o cușcă 
improvizată. atacat de chinuitul patruped, trebuie să păşeşti cu grijă, stâlpind 
pereţii casei, din care răzbesc în afară, prin zid, fire rebele de iederă şi muşchi verde şi rece. Urcăm, 
apoi, multe şi obositoare trepte de scândură scârțâietoare, înclinate periculos de vertical, cu mâna 
tremurândă, prinsă nesigur de Galustrada din exterior a scărilor, deschid o uşă... În fată, o 
cămăruță antreu, mică şi întunecată, iar, în stânga ei, o uşă ce se crapă încet şi cu teamă... Păşesc 
sfioasă, chemată de lumina din încăperea alăturată... Ştiu că trebuie s-o cunosc pe mama... Stiu 
că toți ceilalți sunt în urma mea... Știu că trebuie să mă port frumos... Am învățat bine lecţia. ... 
Mai ştiu că am venit de departe, obosiţi şi curioşi şi că cei mai mari au încercat tot drumul să-şi 
ascundă de mine urme de lacrimi... Eu le văd, totuşi, şi mă întreb ce caută pe feţele lor bune şi 
blânde, când azi, așa cum mi-au repetat-o, deseori, e o zi de sărbătoare pentru noi... N-am auzit 
până acum de lacrimi de bucurie, de aceea, mă închid în mine şi-mi spun că nu poți plânge de 
fericire... Ciudaţi mai sunt şi oamenii mari |... Suspiciunea mea creşte... Îmi trec prin minte o 
sumedenie de lucruri până să păşesc pe următorul prag... Număr în gând razele de soare ce 
pătrund timid printre perdelele grele de catifea şi pașii ce-i mai am de făcut până când se va 
împlini minunea... Am ajuns... 





ăd unde 

Odată intrată în cameră, mă izbeşte o privelişte nebănuită: în dreapta mea, un divan vechi 
şi prețios, în față, o masă de mahon cu șase scaune sculptate pretențios, vaze de cristal, ca-ntr-un 
muzeu, galeuri, iar, pe jos, un persan greu şi pufos ca plapuma, colorat monoton... Ridic ochii... 
Pe pereți, o mulțime de picturi, despre care, mai târziu, am aflat că aparțin unor artişti 
consacraţi... Nimic şi nimeni nu mișcă în jurul meu... Dintr-odată, ajunge doar cu greu până la 
mine, un oftai adânc... şi suferința lui mă face curioasă. Mi se strânge inima... Iată clipa !... Pe 
divan, stă o femeie, cu braţele întinse spre mine, cu ochi calzi şi umezi de căprioară înjunghiată, 
acoperită cu un pled greu... Oare, e bolnavă ? Ştiu că e mama mea, o cunosc din poza de lângă 
icoană... dar de ce nu mi-au spus că e bolnavă ? Îi desluşesc suferinţa de pe obraz... Degeaba 
zâmbeşte, nu mă înşeală pe mine. Încremenesc la câțiva paşi de ea şi o privesc cu ochi nesătui, căci 
este mama mea ! Mama mea |... Are cearcăne mari în jurul ochilor, fața îngrozitor de palidă, de 
om care n-a văzut lumina zilei mulți ani, parcă vine din altă lume, e slabă, cumplit de slabă, 
pomeţii obrajilor ies puternic în relief... Parc-ar fi o fetiţă cuminte, bolnavă şi tristă, trăită ani în 
şir în rugăciune... Arată ca o sfântă, coborâtă din ceruri întru mântuirea noastră... Dar e prea 
tristă, poate că e cea mai tristă faţă pe care am văzut-o vreodată şi uite că încep şi eu să plâng, 
așa, dintr-odată, înainte chiar de a o îmbrăţişa: 

— Sărut mâna, mamă ! e tot ce mai pot îngăima... Atât 1... Plâng, pentru că toți ceilalți 
plâng. Şi-i las să plângă, pentru că abia acum înțeleg că au nevoie de lacrimile astea. ... 

— Libertatea 1... Draga mea |... 

Ce voce caldă are 1... Pe mine mă cheamă ?... Așa mă numesc eu ?... De ce nu mi-au Spus 
până acum ? ... Dar ce importanță mai are 2... Ne-am regăsit 1... În sfârșit |... Ce s-a întâmplat 
în ziua aceea nu ştiu. Am aflat, mai târziu, că am adormit plângând, mângâiată de privirea 
îngrijorată a mamei, că am făcut febră mare şi am 'vorbit toată noaptea în somn, fără noimă. .. 


ucureşti 1... Gara de Nord !... Zăpuşeală... Vară... Echipaţi de călătorie, cu 
Mama 'teasa în frunte, ne suim în tren. Pe ea, o cheamă dor greu de plaiuri 
străbune, pe noi, noutatea expediției... Dănuţ stă cuminte lângă bagaje, eu mă 
zbengui în jurul lui, bunica ne priveşte cu ochi umezi, cu multă dragoste... Demnă, în costumul 
național pe care nu-l va lepăda până la moarte, cu sufletul aninat de întâmplări nemaiauzite, 
Bunica ne vede cu ochi ce, parcă, trec prin noi 1... Grea pedeapsă ne-a sortit Domnul întru 
mântuirea păcatelor făcute şi nefăcute... Schimbăm tren cu autobuz în Piteşti... Plaiuri 
necunoscute și verzi îmi apasă aduceri aminte... După ore lungi şi drepte, ajungem la Cruce. 
Bunica se închină şi noi o imităm... La grea povară se înhamă. Îşi face croznie cu bagajele strâns 
legate de bete şi purcede la fel de dreaptă la drum... Noi, copiii, o urmăm gălăgioşi pe poteci 
întortocheate, în urcuş continuu. Sărim un pârleaz... Încă unul... Şi încă unul... IarGă grea şi 
udă de rouă ne încurcă picioarele. .. 
— De ce n-o luăm pe drumul pietruit, spre sat ? 
Bunica tace. I-e dor de pământ... I-e dor de casă... I-e dor de oameni buni... I-e dor de 
lumină... Kilometri de urcuş pieptiș prin grădini şi gata... Ajungem. .. 
— Mai avem mult ? întreb ca să mă aflu în treabă. 
— Mu, am ajuns acasă ! ne duce cu 'vorba bunica... “Urcăm. Coama Yloagei se bănuie 
printre crengi de cireș. Râpa, uitată de Dumnezeu în capăt de lume, rânjeşte la noi cu colți de 
stâncă și strungă de brazi... 

— Mai avem mult ? 

— Nu, am ajuns ! răspunde bunica. . . 

Urcăm întruna. Poteca şerpuieşte prin grădini cu meri, pruni, nuci... Bunica gândeşte cu 
voce tare: — Prea multe garduri despart pământ unit pe vremuri 1... 

“Ultimul pârleaz.... Și dăm într-o uliţă de ţară cu glod unsuros şi adânc... Păşim cu grijă. 
Bunica înainte. Eu cu Dănuţ pe urmele ei. Nu mai scoatem nici un cuvânt... Oboseala tristă ne 
încearcă. Nimeni nu mai spune nimic. Ne auzim paşii călcând apăsat prin noroiul clisos. Şi aşa, 
mărunți şi neştiuţi de nimeni, ne îndreptăm fără vorbă, spre casa noastră, doi nepoți şi o bunică... 


Justina —Libertatea 

uminică, 5 octombrie 2008, am vizitat plaiurile istorice ale demnilor şi 

curajoşilor luptători anticomunişti. Era firesc să trecem pe la Poenărei, pe la 

Casa memorială a preotului erou loan Gh. Constantinescu, condamnat şi 
asasinat de comunişti. Ne-a însoţit, în excursie, doamna loana Raluca Voicu-Arnăuţoiu. 
Ne-a uimit tenacitatea acestei românce deosebite, fiica Mariei Plop şi a lui Toma 
Arnăuţoiu, născută în bordeiul de la Râpile cu Brazi, unde a petrecut primii doi ani ai vieţii. 
E tare mândră când se vorbeşte de bravii săi părinţi. 

O mare şi incredibilă surpriză a fost că, la casa preotului erou din Poenărei, am avut 
deosebita ocazie să-i sărutăm mâna distinsei doamne Justina-Libertatea, cea născută, 
prin „grija” partidului comunist, la Închisoarea Văcăreşti, de către profesoara de istorie, 
intrată ea însăşi în istorie, luliana Constantinescu-Preduţ, fiica preotului, condamnată la 12 
ani muncă silnică şi 5 ani degradare civică de către atât de „umanii” comunişti. 

Am mulţumit Domnului pentru aceste clipe înălţătoare, am privit cu smerenie spre 
ultima „reşedinţă” a partizanilor din Munţii Făgăraş şi am plecat spre Nucşoara, unde am 
întâlnit demne luptătoare supraviețuitoare ale rezistenţei anticomuniste şi unde eroina 
româncă Elisabeta Rizea ne zâmbea din rai, bucurându-se că nu o putem uita. 

Înălțătoare clipe ne-a fost dat să trăim în periplul nostru pe plaiurile de libertate ale 
martirilor anticomunişti din Muscel !... 





Nicolae PETRESCU 

enărei — o fărâmă de Românie, ca un filon de aur, un sătuc, dar o veritabilă 
ă” de autohtonism românesc, unde se păstrează cu sfinţenie obiceiurile 






„oază 
trăbune, o aşezare mică, dar cu „o istorie mare, cât pentru o ţară”, 
străveche vatră musceleană, a cărei faimă continuă să stârnească interesul cercetătorilor, 
se legitimează, în cultura şi spiritualitatea europeană, cu o exemplară monografie, lucrare 
de referinţă în domeniu, realizată de prof. Grigore Constantinescu 

Admirabil, domnul Grigore Constantinescu, fiu al satului Poenărei, se află la a 
zecea carte şi anunţă încă vreo zece, în proiect !... Pasionat istoric şi filolog, a abordat 
prioritar personalităţile literare legate de zona Argeşului şi Muscelului, istoria culturii şi 
civilizaţiei populare din Argeş, istoria monumentelor de arhitectură ecleziastică şi alte 
teme. Carte de suflet, această monografie este dedicată aniversării a 480 de ani de la 
atestarea documentară a satului său natal. În cuprinsul lucrării, predomină informaţiile 
etnoculturale (toponimia, ocupațiile tradiţionale, arhitectura populară, portul popular, 
credinţele şi obiceiurile, superstiţiile, medicina populară, biserica, biblioteca sătească — 
prima bibliotecă publică rurală din județul Muscel, şcoala, muzeul satului, folclorul local, 
crucile de piatră — mărturii ale credinţei strămoşeşti, monumentul eroilor, Troiţa eroilor 
rezistenţei anticomuniste, personalităţile, revista anuală «Poenărei — străbuna vatră 
natală», obiectivele turistice). Datele istorico-geografice (aşezarea, relieful, apele, clima, 
vegetaţia, fauna, drumurile, atestarea documentară, întemeierea obştii şi a moşiei satului, 
evoluţia istorică a aşezării, populaţia), date bazate pe o amplă şi minuțioasă documentare, 
asigură caracterul ştiinţific al monografiei etnoculturale consacrate satului Poenărei. 
Evocările literare ale acestui mic sat muscelean semnate de scriitorul Marin Ioniţă, poeta 
Denisa Popescu şi alţii întregesc în mod fericit imaginea de „colţ de rai” a Poenăreilor. 
Glosarul, bibliografia, indicele selectiv şi ilustrațiile îmbogăţesc conţinutul şi valoarea 
documentară a monografiei. La apariţia volumului, au contribuit, pe lângă autor, 
colaboratorii menţionaţi în pagina de gardă: Eugenia Constantinescu -— lector, Ion Ilinescu 
-— imagini fotografice, Virgil Baciu — sponsor „exclusiv”. De asemenea, publicarea acestei 
monografii în condiţii grafice moderne reprezintă meritul Editurii «Tiparg» din Piteşti. 

Calificat, de localnici, „cel mai frumos sat din lume”, satul Poenărei, „un sat- 
bijuterie”, se înscrie printre obiectivele de o atracţie irezistibilă ale judeţului Argeş. 


lie BARANGĂ 

nstantin Dobrescu-Argeş, „având ca bun prieten pe învățătorul Nae 

ndreescu din Poenărei, judeţul Muscel, ale căror şcoli erau despărțite 

numai de vreo 2-3 km de cale printr-un deal înalt, Toaca, acoperit de o 

pădure seculară, au făcut planul unui început de apărare naţională, un fel de guerilă, ca, în 

timp de război, fiecare sat să-i aibă, astfel, apărătorile bine cunoscute şi ca fiecare colţ, 

fiecare şanţ, să poată fi folosit a se apăra sau a ataca pe inamic, să fie folosit de oricare 
bărbat sau femeie din sat. 

EI citise din războiul franco-german din 1870-1871, cum s-au luptat franctirorii 
francezi contra armatelor germane, care invadaseră Franţa. 

Şi au început, în şcoală, exerciţii militare, iar între Muşăteşti şi Poenărei, de elevii lui 
Dobrescu şi Nae Andreescu, prin desimea pădurilor şi râpilor acelui deal, se dădeau între 
elevii ambelor şcoli, adevărate lupte strategice. 

La aceste lupte, au început a lua parte şi tinerii adulţi, căci se introdusese instrucţia 
preregimentară în toată ţara, la care erau obligaţi a lua parte atât tinerii de la 18 la 21 de 
ani, cât şi cei scutiţi de serviciul militar. 

Până şi noi, învățătorii, câţiva ani, în timpul conferinţelor anuale, făceam exerciţii 
militare sub comanda ofiţerilor la regimentele de infanterie 

Elevii celor două şcoli erau înarmaţi, unii cu puşti, alţii cu săbii de lemn, după gradul 
ce purtau în acea organizaţie militărească a şcolii.”. 


Text reprodus din volumul «Însemnări şi amintiri» [p.18-19] 


de Alexandru VALESCU 








Si vis pacem, para bellum — maximă preluată din opera scriitorului militar latin Flavius Vegetius Renatus 
[sec. IV p. H.]; în traducere: „Dacă vrei pace, pregăteşte-te de război !", care ilustrează spiritul militar şi 
expansionist al romanilor. 

Guerilă (Gherilă) = denumire dată războiului de partizani în Spania şi în țările Americii Latine. 

Franctirori = denumire dată, în Franţa, soldaţilor voluntari care participau la lupta împotriva invadatorilor. 

n străbuna vatră a Poenăreilor, s-au întâlnit, în ediţia a V-a, la 16 august 2008, 

iii acestei localităţi de legendă şi istorie. Comitetul de organizare a 

manifestărilor cultural-artistice, în frunte cu inimosul fiu al satului, Virgil 
Baciu -— sponsor principal —, alături de Sorin Păunescu sau Benone Mitulescu, merită 
toată lauda pentru reuşita acestei manifestări de suflet. Se respectă cu stricteţe programul 
dinainte stabilit, anunţat prin invitaţia-program: «Poenărei — 480», cu urarea în spirit şi grai 
latin: „Vivat, crescat, floreat !” 

16 august 2008... Ziua cea mare a sosit. Se apropie de ora 10, când va începe 
slujba religioasă în biserica satului, slujbă ce va fi oficiată de opt preoţi. Maşinile iau în 
piept panta cu caldarâmul realizat cu şapte decenii în urmă, apoi, urmăresc traseul 
autentic reamenajat şi presărat cu bolovani care, din loc în loc, izbesc fără milă caroseria 
elegantelor autoturisme. Se acceptă orice risc, numai ca să se ajungă la timp la locul 
manifestărilor. 

Ora 10 fix... Clopotele bisericii anunţă desfăşurarea slujbei religioase care începe 
cu liturghia, apoi parastasul pentru pomenirea celor care au fost cândva locuitori ai satului, 
dar au trecut în lumea umbrelor. Preoţii fac rugăciunea pentru sănătatea şi prosperitatea 
celor ce sunt stabiliţi în sat, dar şi a celor ce sunt plecaţi pe alte meleaguri, precum şi a 
oaspeţilor acestui eveniment remarcabil. Opt preoţi îmbrăcaţi în odăjdii de mare 
sărbătoare oficiază slujba. Sunt prietenii din localităţile învecinate ai preotului paroh lon 
Tuţă, dar şi prieteni ai localnicilor. Un cor preoţesc pe patru voci, completat cu vocile celor 
prezenţi, face să vibreze pereţii de lemn, iar sfinţii parcă ascultă împietriţi. Armonia 
sunetelor şi cuvintele înălțătoare te fac să crezi că pluteşti şi te înalţi spre cupola străjuită 
de Divinitate. Cei prezenţi se privesc unii spre alţii şi nu le vine să creadă. Aşa un concert 
nu le-a fost dat să audă nici în marile catedrale. 

Spre sfârşitul slujbei, preoţii se aşează în faţa altarului, iar Virgil Baciu invită, pentru 
prezentarea Monografiei satului Poenărei, pe autorul ei, distinsul profesor Grigore 
Constantinescu, după care, cu ochii plini de lacrimile bucuriei, mulţumeşte celor prezenţi 
din sat, dar şi oaspeţilor printre care se numără: profesorul Gheorghe Nicuţ, Adrian 
Miuţescu, conducerea Fundaţiei «Petre lonescu-Muscel» din Domneşti, oamenilor de 
cultură şi artă de la Curtea de Argeş şi Piteşti, precum şi grupului de la Dobrogostea, dar 
şi celor două televiziuni prezente pentru imortalizarea acţiunii (prof. Sorin Mazilescu va 
realiza filmul «Fiii satului Poenărei, ediţia a IV-a»). 

Totodată, în cuvântul său, Virgil Baciu arătă că „Acest eveniment este dorit şi 
pentru anii ce vor veni. De locurile mirifice ale Poenăreiului se îndrăgostesc tot mai mulţi 
din cei prezenţi; drept urmare, numai în acest an, s-au construit patru case, unele sunt în 
lucru, altele — în reparaţii capitale, dar soluţia salvatoare pentru revigorarea satului şi 
pentru a se bucura de frumuseţea plaiurilor constă în mai multă atenţie acordată de către 

edilii comunei pentru reabilitarea drumului care lasă de dorit sau pentru lucrări de 
alimentare cu apă şi canalizare, precum şi pentru înfiinţarea unor activităţi care să asigure 
locuri de muncă şi să se valorifice potenţialul de rodnicie al pământului, iar noi avem 
datoria morală să ne implicăm cu toţii, pe măsura posibilităţilor noastre, pentru ca satul 
Poenărei să renască”. 

În faţa uşilor împărăteşti, într-o ţinută sobră, cu o voce gravă, ia cuvântul autorul 
monografiei, prof. Grigore Constantinescu, care prezintă cartea mult aşteptată, pe care şi- 
o defineşte drept — „povestea adevărată a unui sat mic, dar cu o istorie mare cât pentru o 
țară”. În continuare, autorul arată, printre altele, că acest eveniment nu ar fi fost posibil fără 
sprijinul financiar exclusiv al distinsului fiu al satului nostru, Virgil Baciu. Capitolele 
monografiei referitoare la: cadrul geografic, toponimie, ocupaţii tradiţionale, arhitectura 
populară, portul popular, credinţe şi obiceiuri, satul în spiritualitatea românească, obiective 
memoriale, momente de istorie recentă, folclor, satul în evocări literare, obiective turistice 
reprezintă „un veritabil act de cultură, un act de o excepţională maturitate, înţelepciune şi 
responsabilitate, un act de patriotism local”, pentru care autorul monografiei merită 
felicitările sincere ale poenărenilor 

În finalul cuvântului său, de la strana cantorului, Constantin Samoilă a mulţumit 
autorului pentru realizarea acestei prime monografii complete a satului Poenărei, „pentru 
acest dar cultural atât de necesar spre cunoaşterea complexă a satului de la prima 
atestare documentară din 1528 şi până în prezent”, a mulţumit sponsorului Virgil Baciu 
care sponsorizează şi revista anuală «Poenărei — străbuna vatră natală», precum şi 
interpretelor de seamă ale muzicii populare româneşti: Ştefania Rareş şi Valentina 
lonescu pentru spectacolul lor artistic, artistului de comedie bucureştean Alexandru 
Lulescu pentru programul oferit, a felicitat pe membrii tarafului din Retevoeşti, Nicu şi 
Lenuţa Oprea, dar şi pe micii dansatori din ansamblul Şcolii generale din Corbşori, 
îndrumați de prof. Maria Miu. Apoi, a mulţumit pentru participare celor prezenţi la slujba de 
excepţie a distinşilor preoţi, încheiată cu cântările: «Tatăl nostru» şi «Mulţi ani trăiască», 
tonul fiind dat de C. Samoilă. Din cupola bisericii, lisus Pantocrator ne îmbrăţişează cu 
urarea de binecuvântare „Pace vouă şi între oameni bună învoire P. 

În şir ordonat, se trece la miruire, iar, pe treptele impunătoare ale bisericii care se 
află în renovare, localnicii şi invitaţii pozează pentru fotografiile de grup sau pentru film, 
imagini ce vor constitui o mărturie ce va rămâne consemnată în revista «Poenărei — 
străbuna vatră natală». 

Alaiul, în frunte cu cei ce prezintă costumul popular autentic, coboară spre şcoala 
cu două săli de clasă şi o cancelarie, şcoală ce adăposteşte, în una din clase, Muzeul 
satului; cealaltă sală, din nefericire, va rămâne liberă, începând cu anul şcolar 2008-2009, 
deoarece nu mai sunt decât doi elevi în clasa a doua, aceştia urmând a se deplasa în 
satul Corbşori. 

Pentru această ediţie, muzeul a fost completat cu elemente noi ale expoziţiei „Artă 
metamorfozată” (autor: C. Samoilă), prezentată în prima etapă la întâlnirea din anul 
trecut. 

Masa festivă câmpenească de la care nu lipsesc: mămăliga, sarmalele în foi de 
varză, telemeaua de oi, cârnaţii şi micii, pastrama de noaten, toate pregătite la faţa locului 
în tuciuri, chiupuri sau pe grătare uriaşe. Cei ce consumă aceste bunătăţi sunt păziţi de 
razele dogoritoare ale soarelui de zece corturi aduse special şi montate de acelaşi 
sponsor sau de perdeaua de brazi. Totul se stropeşte cu bere la halbă din cele 18 butoaie, 
licoare ce se consumă prin metoda de „autoservire”, bunătăţile „alunecând” pe ritmul 
muzicii populare interpretate de cântăreții invitaţi, sau pe ritmul dansului popular, la care, 
în pauza dintre două halbe, se încing hore şi sârbe de se cutremură pământul: „Bat întâi 
cu dreptu' unu, / apoi, bat cu dreptu' trei, / cât de mare voie bună / este-acum la Poenărei”. 

Frumoase fete îmbrăcate în costumul naţional specific zonei Muscelului împart 
celor prezenţi revista «Poenărei — străbuna vatră natală», iar autorul monografiei satului 
Poenărei dăruieşte fiecăruia cartea sa cu autograf... 

Pofta spectacolului se amplifică, dansurile noastre tradiţionale se înteţesc; în horă, 
se prind toţi, cu mic, cu mare. 

Parcă cei prezenţi simt că îşi vor lua rămas bun de la acest teren ce foloseşte, în 
vreme de sărbătoare, tineretului poenărean pentru jocul de fotbal. Se pare că, începând cu 
anul viitor, trebuie găsită o altă locaţie: terenul actual fiind retrocedat vechilor proprietari ce 
aparţin unei alte comune. 

Se lasă amurgul, iar muzica se aude de la mare distanţă. Parcă şi animalele de pe 
izlaz sunt curioase să vadă minunea. Tălăngile vitelor ce se întorc de la păscut vestesc 
sosirea serii, iar curioşii aşteaptă cu nerăbdare închiderea tot mai festivă a spectacolului. 
S-a anunţat, pentru ora 22, aprinderea focului de tabără — element tradiţional al serbării, 
dar şi lansarea spectacolului „Foc de artificii”. Curiozitatea se amplifică. 

Brazii uscați, tăiaţi din perimetrul închis al şcolii, au fost retezaţi şi curăţaţi de crengi 
care vor folosi la confecţionarea structurii focului de tabără, ce are înălţimea de opt metri. 
Surla cu această înălţime considerabilă este placată cu crengi verzi de brad care vor avea 
sarcina să emane răşina, atunci când partea uscată va fi în flăcări. În spatele focului 
natural, la o distanţă de zece metri, este amplasată artileria grea — instalaţia de artificii —, 
iar punctul de comandă al acţiunii se află în spatele şcolii. 

A sosit clipa mult aşteptată. Pe cer, nici un nor. Parcă şi adierea vântului s-a oprit, 
pentru a urmări evenimentul. În prima fază, se dă foc surlei din trei locuri; crengile uscate 
de brad dirijează flacăra către vârf, iar cetina îmbibată cu răşină începe să arunce în aer 
stropii de steluțe naturale. 

Cerul îşi schimbă culoarea din plumburiu în argintiul stropilor de răşină. Faza 
maximă a focului: flacăra depăşeşte înălţimea unui bloc cu şase etaje. În acest moment, 
se dă comanda de tragere pentru bateria de artificii. 

Jeturile pornite spre înălţimi ca nişte şerpi strălucitori ajung la înălţimea ce 
depăşeşte cota maximă a flăcării şi ploaia de steluțe naturale. Globuleţele multicolore din 
proiectile se împrăştie în forme dintre cele mai bizare, se combină cu steluţele emise de 
răşină şi dau un spectacol ce nu poate fi descris în cuvinte. 

Cei mai vârstnici se închină, iar tineretul se entuziasmează. Până şi muzica a 
amuţit. În finalul spectacolului, un ropot de chiote, aplauze şi o bucurie generală 
dezlănţuită parcă la comandă. 

Minunea din Poenărei a fost admirată de localnicii satelor de pe Valea Râului 
Doamnei, de la Slatina până la Retevoeşti, dar şi de cei de pe Valea Vâlsanului care, 
peste culmea dintre văi, au admirat spectacolul ce a încheiat marea sărbătoare a satului 
Poenărei, în care „îngerii au coborât în chip de oameni, iar munţii au miros de primăvară”. 

Satul Poenărei este satul în care cu adevărat te simţi într-un colţ de rai românesc, 
satul care nu va fi lăsat să moară; el este leagănul ce nu trebuie să dispară. El va reînvia 
cu siguranţă. 

Constantin SAMOILĂ 

Documentar: 





n tezaurul de valori bibliofile al Bisericii «Cuvioasa Paraschiva», au făcut parte cărţi 
itualice de o valoare inestimabilă. Un aspect inedit al provenienţei cărţilor ritualice 
ste consemnat pe o Evanghelie din patrimoniul bisericii. În anul 1822, Episcopia 
Argeşului preia, prin logofătul Ghiţă Borţosul, vechea Evanghelie a bisericii, întrucât „nu să mai afla 
altundeva Ivanghelie ca aceia prinu prejururile acestea”, oferind, în schimb, o Evanghelie tipărită la 
Buda, în anul 1812. Nu este exclus ca, în perioada menţionată, Episcopia Argeşului să fi iniţiat o 
campanie de concentrare a valorilor bibliofile la sediul său, punând, la dispoziţia bisericilor, ediţii 
ulterioare ale volumelor preluate. 






[Buda, 1812] 
[Depozitul de carte veche de la Mânăstirea Văleni, nr. 898.]. 

Însemnare în limba română, cu caractere chirilice, pe foaia de gardă a copertei a doua, 
recto, scris cu cerneală neagră: «Această <sfântă> şi dumneazeiască carte ce să numeşte 
Ivangheli este luoată pă / altă lvanghelie ce au fostu aici la sfânta biserică unde să prăznueşte 
hramul Cuwvi6si(i) Paraschivei, care s-au luoată de sfănta / piscupie Argeşul prinu logofătul Ghiţă 
Borţosul, pentru care că / nu să mai afla altu undeva lvanghelie ca aceia prinu prejururile / acestea 
ca aceia şi fiindu că s-au luoatu aceea lvanghelie ca să fie la politia sf. Ipiscopii aceia şi aici s-au 
datu / aceasta, însă amu însemnatu şi aceasta că întru acea vreme până / nu să didese acea 
carte, vitele nostre de mergea pănă la apa Vâlsanului /, să poprea de ne apuca suhatu. lară de 
căndă s-au datu acea carte /, s-au scrisu aici aceste cuvinte de mai susu arătate şi cine le va strica 
să aibă a da seama înaintea Domnului nostru I(isu)su H(risto)su Dreptului Judecătoru celu drept şi 
nemitarnecă şi să fie afurisit şi de 318 sfinţi părinţi şi să-l luvească bubele lui Gheezu şi să umble 
gemându şi tremurându ca Cainu când au ucisu pre fratele său Avelu. 

Amu Însemnatu ca să să ştie să pomenească la cei ce voru ceti. 1822 dechembrie 9. Preotul 
Gheorghe, proistosul din Poinărei.» 

Menţiuni_speciale: Textul a fost transcris cu caractere latine de „pr. econ. loan 
Constantinescu, paroh, la 7 sept. 1946” — conform consemnării sale „certificate” cu ştampila 
Bisericii Poenărei, pe fila 11 verso. 

O însemnare de pe foaia de gardă a copertei a doua reprezintă, desigur, o „încercare 
literară” interesând un anume gen de folclor; însemnarea este datată iunie 1848 şi aparţine lui 
Grigorie Popescu din Poenărei. Textul este în grafie chirilică, scris cu cerneală neagră: «De ar fi 
cerul hârtie şi marea toată cerneală, m-aşi învăţa şi eu a scrie. Eu, Grigorie Popesc, la leat 1848, 
iunie.» 

Însemnare pe EVANGHELIE, pe forzaţul copertei a doua: „7916 noembrie 13, ziua duminică. 
Au încetat din viaţă tatăl meu, Serafim din Domneşti, şi luni, am plecat cu preoteasa mea, Elena, 
ca să-l mormântăm marţi, dar când am sosit în Domneşti, era o groază mare de frică că vine 
nemți(i), căci era țara în rezbel cu ei, intrase în ţară pe la Câineni şi venea(u) spre Câmpulung, şi 
de groază, nu am stat până marţi, ci l-am îngropat luni pe sară, fără pâine, fără ţuică, fără lumânări 
şi fără lume, nefiind decât trei femei şi un singur om. Preoţi părintele Nicolae Ionescu cu fiul său de 
la Părâieşti, preotul George, şi subscrisul, care am citit aproape toată slujba şi am plecat la 
Bădeşti, de unde eram eu, fiind acolo preot 36 ani, căci era(u) copii(i) mei aci, şi am stat mari 
toată ziua, ear miercuri noaptea, au venit nemţii în Domneşti şi au venit şi în Bădeşti, şi în 
Pietroşani. Mulţime mare de ânfricoşaţi au dormit prin casele oamenilor. Au jefuit de porci, de 
porumb, au luat soldaţi(i) vitele, câte vaci şi porumb le-au dat. A 2-a zi, au venit alți(i) şi aşa mereu, 
au trecut şi au rămas mulţi oameni fără vite şi fără bucate, apoi s-au dus spre Bucureşti dupe 

armata noastră. Pe aici, rămâneau numai jandarmi nemţeşti şi ungureşti. Am scris eu, aici, în 
Poinărei, unde am slujit. Preotu I. Serafimescu.” 

Pe forzaţul copertei a doua, verso: „1976 decembrie. Am trecut prin toate satele ţări(i) pe sub 
munte şi multe sate au rămas pusti(i) fiin(d) oameni fugiţi cum şi din Cîmpulung rămăsese oraşul 
pustiu fiind toţi negustorii) fugiţi şi ofici(i) mari. Au început lumea a se trage pe la locurile lor. Pr. 1. 
Seraf. 1916 dec.” 

Însemnarea preotului lon Serafimescu redă atmosfera deprimantă din zona ocupată de 
armatele germane, exodul temporar al populaţiei care încerca să evite contactul cu forţele de 
ocupaţie inamice. 

Pe o carte religioasă din patrimoniul Bisericii «Cuvioasa Paraschiva» din Poenărei: „Acest 
Moltfelnic este al părintelui Gheorghe ot Poenărei cumpărat cu t(a)l(eri) 18, la leat 1831. Preot 
Gheorghe ot Poenărei”. Se confirmă, astfel, apartenenţa anterioară a volumului şi valoarea de 
achiziţionare a acestuia. [Depozit carte veche Câmpulung, nr. 431/1049, f. 4-10, r. „Pop Gheorghe” 
43210, îg cp. 1]. 

Grecateros 

Gând de credinţ 

Preacucernici Părinţi, domnilor Învăţători şi fraţi Săteni, 


întâmpin, astăzi, cu salutare frăţească şi vă mulţumesc din suflet, pentru marea 

bunăvoință ce aţi avut să veniţi în număr aşa de mare, precum şi pentru frumoasa 

enţiune pe care ne-o daţi nouă, membrilor Cercului pastoral şi cultural, ori de câte 

ori veni mijlocul dumneavoastră. Un lucru ţin a vă aduce la cunoştinţă că noi, preoţii, nu avem 

altă deviză decât cultura religioasă morală şi naţională, pentru că toate popoarele care au 

nesocotit religia păstrată cu valuri de sânge, au căzut şi s-au distrus. Noi, preoţii, urmărim, aşadar, 
numai aceste lucruri: religiozitatea, moralitatea, naționalitatea şi Patria. 

Cuvântarea mea de astăzi va fi « ». 
Religia, pe care am primit-o ca moştenire sfântă de la părinţii noştri, cuprinde: 1) Învățăturile sau 
dogmele, pe care suntem datori a le respecta; 2) Poruncile, pe care trebuie să le împlinim şi 3) 
Sfintele Taine, cărora suntem datori a fi părtaşi. Să ne întrebăm acuma: Cine poate ajuta omului 
în toate acestea ?... Cine dă putere omului la atâtea nevoi sufleteşti şi trupeşti ?... Cine ne 
încurajează în ceasul morţii, când totul ne părăseşte ?... Singură, numai religia creştină ortodoxă 
ne poate ajuta la toate acestea. Fraţilor, toţi pronunţă cuvântul religie, dar puţini sunt cei care 
înţeleg religia şi puţini care o pricep; ba, din contră, mulţi o dispreţuiesc şi vorbesc de ea ca de un 
rău ce nu le-ar aduce nici un folos. 

Dacă strămoşii noştri ar ieşi din morminte, s-ar minuna dacă ar vedea pe ce treaptă de 
decadenţă ne aflăm cu religia, acest nepreţuit tezaur peniru care şi-au sacrificat unii averi, iar, în 
timpurile mai apropiate de noi, şi-au sacrificat chiar viaţa pentru apărarea Patriei şi slava sfintei 
Biserici şi ne-au scăpat din ghearele pierzării ca naţiune. 

Cu mare durere, mărturisim că pe mulţi nici nu ne-ar mai cunoaşte că suntem urmaşii şi 
strănepoţii lor. Moravurile lor curate şi credinţa lor nestrămutată în Dumnezeu le insuflă lor virtutea 
şi patriotismul cu care au dat ei piept năvălirilor şi veneticilor. 

Astăzi, vedem cu durere pe cei mulţi care, îndată ce ajung în societate sau într-o funcţiune 
mai bunicică, cel dintâi lucru al lor este de a batjocori religia şi a se manifesta că nu mai cred în 
nimic din cele sfinte. Pe care îl văd că ţine la Biserică, îndată îi dau porecla de bigot şi incult, 
zicându-i că nu mai este la modă acum şi nu mai corespunde cu secolul civilizaţiei moderne. 

Fraţilor, nimeni nu poate fi nenorocit în lumea aceasta dacă îşi împlineşte cu luare aminte 
poruncile religiei 

Religia este cea dintâi care primeşte pe om în braţele ei, îndată ce se naşte; ea îl 
povăţuieşte pe drumul vieţii şi chiar îl însoţeşte până la mormânt, ba chiar, şi dincolo de mormânt, 
nu-l părăseşte. Un filosof, Plutarch, zice: „Pe faţa pământului, veţi vedea, poate, cetăţi fără ziduri, 
fără legi, veţi întâlni neamuri care nu cunosc scrierea şi întrebuinţarea banilor, dar un popor fără 
Dumnezeu, fără rugăciuni şi fără religie nimeni nu a văzut. 

Cicero, un alt filosof, în opera lui, spune: „Nu este nici un popor, atât de înapoiat şi de 
sălbatic, care să nu îşi aibă o religie.” 

Într-adevăr, dacă vom cerceta toate popoarele din toate timpurile, în toate gradele lor de 
cultură, chiar în starea cea mai sălbatică, vom dovedi că omul are o religie, ridică ochii săi spre 
ceruri şi este pătruns de presimţire că acolo, sus, există o fiinţă veşnică. 

Prin aceasta, se dovedeşte, fraţilor, în modul cel mai sigur, că religia este necesară omului 
şi că omul este o fiinţă religioasă din natură. Cu toată însemnătatea ce are religia pentru om, 
vedem, însă, cu părere de rău, că foarte mulţi oameni nu se mai interesează câtuşi de puţin de 
cele religioase. Dacă apare vreun roman sau apar alte cărţi şi reviste de senzaţie cu conţinut 
imoral, cum sunt: «Veselia», «Realitatea ilustrată» şi altele, mai toţi sunt gata să le cumpere pe 
acestea; numai auzind că sunt de senzaţie, toţi au bani pentru a le cumpăra, iar, dacă este vorba 
de a cumpăra o carte cu poveţe religioase sau o revistă bună şi folositoare, apoi, nimeni nu are 
timp a le citi şi nici bani a le cumpăra, zicând: „la lasă-mă, frate, cu asemenea cărţi, nu sunt de 
mine, acelea să le cumpere popii şi cei ce au apucat calea bisericii. Şi, atunci, să ne mai mirăm că 
tineretul din vremurile noastre se dedă la fel de fel de acte imorale până şi la crimă, în apropierea 
sau chiar sub ochii părinţilor. De nici un lucru nu se vorbeşte cu atâta uşurinţă pe toate scările 
sociale, ca de religie. Am ajuns timpuri nefericite, în care necredinţa în Dumnezeu se propagă de 
înşişi aceia ce au pretenţia de a îndrepta moravurile lumii acesteia. Tinerimea de azi creşte fără 
ruşine de părinţi şi fără frică de Dumnezeu; peste tot, vedem numai desfrânări înfricoşătoare. 

O mare durere ne cuprinde pe noi, preoţii, văzând că mulţi dintre tinerii noştri uşurei din fire 
caută a lua în râs şi a batjocori lucrurile religioase. Şi ce este mai trist, tocmai prin aceasta ei vor 
să facă şi pe alţii să-i creadă că sunt oameni mai învăţaţi şi cu o cultură superioară. 

Fraţilor, în faţa atâtor rele care ameninţă întreg organismul nostru de stat, nu trebuie să 
stăm cu mâinile în sân, ci să ne întoarcem faţa şi gândul la Dumnezeu, Biserică şi religie, pentru 
că numai Biserica şi religia au fost, de la început, scutul şi apărătoarea neamului nostru de toate 
invaziile, în toate atacurile. Scăparea şi refugiul nostru au fost pururea între zidurile Bisericii. Şi 
dacă, astăzi, avem limba noastră românească, dacă avem o ţară care a ajuns să fie respectată de 
toată lumea civilizată, trebuie să mulţumim numai Bisericii şi Şcolii, căci numai ele s-au străduit să 
crească fii demni de iubirea neamului, care au ştiut şi ştiu să-şi apere religia şi Patria cu preţul vie: 
lor. Strămoşii noştri au asociat două cuvinte mari în limba noastră românească, cuvinte care au 
răsunat în urechile şi în inimile lor: iubirea de patrie şi naţionalitate. Aceste cuvinte mari sunt 
Biserica şi Şcoala. Este un adevăr, fraţilor, care nu se poate tăgădui şi anume că trăinicia şi 
fericirea unui popor nu se întemeiază decât pe bunul mers al Şcolii şi Bisericii. Astăzi, cele mai 
puternice şi mai trainice ţări din lume sunt acelea unde Biserica şi Şcoala se află la înălţimea 
chemării lor şi nici nu se poate în alt fel. Căci Şcoala, pe de o parte, îi luminează mintea omului, îl 
face să cunoască pentru ce trăieşte şi cum trebuie să trăiască în lumea aceasta, iar Biserica, pe 
de altă parte, îl îndreaptă către Dumnezeu şi-l îndeamnă să facă fapte bune. Cu un cuvânt, binele 
şi fericirea omului atârnă de Biserică şi Şcoală. Popoarele fără Biserică şi Şcoală nu pot să 
trăiască, căci unde este Biserică şi Şcoală, acolo este lumină, şi unde este lumină, acolo este 
viaţă. 

Fraţilor, poporul român a suferit mult în cursul veacurilor, dar tot Biserica le-a oţelit sufletele 
şi le-a dat credinţă; ea le-a fost balsamul cel răcoritor şi, numai la sânul ei, găseau milă şi ajutor. 
Am convingerea că, dacă moşii şi strămoşii noştri nu ar fi avut ca povaţă Biserica Creştină, nu ştiu 
dacă ar fi mai existat ca neam şi nu ştiu dacă am mai fi avut o ţară. Ei aveau, ca şi noi, destule griji 
şi nevoi; cu toate acestea, sărbătoarea şi în zilele de duminică, nu aveai unde arunca un ac în 
Biserică, pentru că veneau toţi, cu mic cu mare, în Sfânta Biserică, nu ca în timpul de faţă când fug 
toţi de Biserică şi Şcoală şi gândesc la furturi, la omoruri şi înşelăciuni, fapt ce le atrage mânia lui 
Dumnezeu şi pedeapsa Iadului. Căutaţi dar, fraţilor, să mergeţi pe urmele moşilor şi strămoşilor 
noştri, care şi-au jertfit viaţa pentru dreapta credinţă. Căutaţi dar, fraţilor, cu mic cu mare, tânăr şi 
bătrân, ori de câte ori sunetul clopotelor Bisericii vă cheamă la rugăciune şi la căinţă, duceţi-vă, 
căci, dacă nu mergeţi la sfânta slujbă, să ştiţi că pieirea ne aşteaptă. Aşadar, închei cuvântarea 
mea cu cuvintele: „Lungă şi grea este calea care duce la fericire”, „Scurtă şi bătută este calea care 
duce la pieire”. Cel ce vrea să plece la rău e liber, dar va avea să răspundă de fapta lui. Cel ce are 
urechi de auzit să audă”. Binecuvântarea Domnului cu noi, cu toţi. Amin!” 

Poenărei-Muscel, 20 Mai 1934 


Pr. loan Gh.CONSTANTINESCU 


[| Mezaur ioleloric |. 
LECENDA BABEI DOCIHIIA 


n concepţia populară, asocierea mitologico-simbolică dintre piatră şi viaţă 
ranspare în legendele şi basmele românilor cu circulaţie zonală, unii dintre eroii 
cestora transformându-se în adevărate „stane de piatră”. Motivul pietrificării 

eroilor, frecvent în simbolistica universală şi, implicit, în cea naţională, ca o consecinţă, în 
acest caz, a „rolului cultelor litolatrice în spaţiul carpato-danubian”, se regăseşte în mitul 
general al Babei Dochia, dar şi în unele legende locale care conferă particularitate, sub 
acest aspect, zonei etnoculturale Argeş-Muscel. Semidivinitate mitologică, Dochia, era 
„fiica lui Decebal”, care a implorat pe Zamolxis „s-o prefacă în stâncă, pentru a scăpa 
astfel de urmărirea lui Traian”. Împăratului roman îi este atribuită atitudinea meditativ- 
admirativă consemnată în literatura română: „Pietroasa ei icoană / nu încetează a iubi; / 
pre ea pune a sa coroană, / nici se poate despărţi. / Acea piatră chiar vioaie, / de-aburi 
copere-a ei sân, / din a ei plâns naşte ploaie, / tunet din a ei suspin”, potrivit «Dicţionarului 
de mitologie greco-romană şi românească» de Maria şi Radu Cordoneanu. Simbolizând, 
conform opiniei istoricului literar George Călinescu, „constituirea însăşi a poporului 
român”, Baba Dochia este prezentă în folclorul zonal, în ipostaza unei păstoriţe care şi-a 
dus oile la munte în zilele de început ale lunii martie, îmbrăcându-se în nouă cojoace, pe 
care le-a dezbrăcat rând pe rând, sfidând pe „vestitoarea primăverii”, luna martie, care a 
rugat pe prietena sa mai în vârstă, luna februarie, să îi dea, din „zestrea” ei, o zi foarte 
geroasă, năpraznică, Baba Dochia şi cele 20 de oi ale sale degerând şi transformându-se 
în stane de piatră. Baba Dochia -— această „semidivinitate meteorologică din mitologia 
românească, purtătoare a prognozelor populare asupra schimbărilor vremii” — apare şi 
într-o versiune în versuri a legendei culese de la Justina Grigore Grigorescu din satul 
Poenărei, în 1934, de către echipa studenţească coordonată de Henri H. Stahl, reputatul 
etnosociolog român efectuând un studiu referenţial despre evoluţia obştii satului Poenărei, 

care includea şi folclorul. Din comoara de legende populare locale din satul Poenărei, se 
remarcă, prin particularităţi evidente, «Legenda Babei Dochia»: 

„Baba Dochia era / nici prea bună, nici prea rea, / da” făcea doar ce 
vrea ea, / dă moşu ei, n-asculta 1... / I-au zis unii să-l asculte / să nu urce 
sus, la munte, / cu turmița ei dă oi / şi s-o pască în zăvoi, / că vremea dă s- 
o schimba, / va fi vai şi-amar dă ea |... / Cum a venit luna marte, / baba a 
uitat dă toate; / şi-a-mbrăcat nouă cojoace / şi-a plecat pă cale-n pace, / 
unde soar [i strălucea / şi iarba verde creştea, / creştea-n munți şi creştea-n 
văi, / bună dă păscut dă oi... / A urcat, ce a urcat; / d-un cojoc, s-a 
dezbrăcat... / Baba să tot încălzea, / că soarili dogorea ! / Cojoacili-şi 
lepăda, / şi-a rămas doar cu ia |... / O furtună s-a pornit, / norii s-a 
rostogolit / cu grindină şi cu ceață, / baba simţea că înghiață: / dă grăit, nu 
mai grăia, / ghiața-n inimă simțea, / oițele-i îngheţa, / în pietre, să prefăcea, 
/odat' cu ele, şi ea, / maica babă Dochia !” 

Eugenia CONSTANTINESCU 

Sărăcie, sărăcie, 

multă lume mi te ştie: 

în casa unui sărac, 

pâinea neagră-i cozonac; 
pâinea albă-i prăjitură; 
fasolea-i era friptură; 
vinul — apa din fântână |... 
Doar cu vorba se-mbună | 
D-aia Domnu" i-a dat parte 
de mai multă sănătate, 

că nu se-mbuibă din toate | 


Gheorghe ILIESCU 

Considerat „copil-minune al generaţiei sale”, născut în București, la 
13 iunie 1977, cu experienţă în teatru, film și televiziune, Dragoş Bucur 
este unul dintre actorii tineri cei mai iubiţi din ţară. În cariera sa 
cinematografică, cele mai importante titluri de film sunt: «Marfa și 
banii», «Furia», «Visul lui Liviu», «Moartea domnului Lăzărescu» și 
primul serial poliţist românesc modern, «Băieți buni». 

Este interpretul rolului principal, Cristi, din filmul „Poliţist, adj.” al regizorului Corneliu Porumboiu, 
distins, la Festivalul de film de la Cannes din mai 2009, cu premiul juriului secţiunii „Un certain regara” și 
premiul FIPRESCI, al Asociaţiei Internaţionale a Criticilor de Film. Dragoş Bucur filmează, în India, pentru 
„The Way Back”, viitorul film regizat de reputatul cineast Peter Weir. În filmul «Aproape liniște», inspirat din 
Mișcarea de rezistență anticomunistă din munţi, Dragoș Bucur va fi distribuit în rolul lui Petre Arnăuţoiu, care 
a trăit ascuns, între 1952-1958, la Poenărei, împreună cu ultimii partizani, în bordeiul de la Râpile cu Brazi 

Lui Dragoș Bucur, i s-a acordat Premiul pentru cel mai bun tânăr actor român al anului 2008. Este 
căsătorit cu o talentată interpretă de muzică ușoară, Dana Nălbaru, cu care a vizitat, în septembrie 2008, 
satul Poenărei: „Am fost prima oară la Poenărei, în 2008. E un loc care ne-a amintit de copilărie, 
încărcat de istorie, ce păstrează vie memoria celor care au luptat pentru libertate... 

O dată ajuns acolo, e imposibil să nu rămâi vrăjit de frumusețea locurilor neatinse de 
modernismul anilor pe care îi trăim şi-ţi doreşti să revii să guşti iar şi iar din fructele proaspete 
care abundă pe dealurile verzi”... 














mi An 





oet şi memorialist din Muşăteşti — 


Autor al plachetelor de versuri: «Gânduri fără de păcat» [2001], «Izvorul 
înţelepciunii» [2004], «Rostiri» [2006], «Psalmodiind cu pietate» [2007], «Flori din 
grădina sufletului» [2008], precum şi coautor al volumelor: «Memorii» — despre C. 
Dobrescu-Argeş, «Oameni care au fost; Apostolii satului Muşăteşti», «Răscolind 
cenuşa din vatra strămoşească» ş. a., inginerul-scriitor lonel Cristescu-Muşăteşti, 
relevând resorturile intime care l-au determinat să slujească cu real talent pe 
altarul de lumină al literaturii române, se confesa: „Gândul este ca o pasăre 
măiastră... După ce gândul zboară, rămâne doar scrisul care este oglinda 
sufletului... Fiecare vers a sosit nechemat, purtat parcă pe aripi diafane de îngeri 
păzitori în liniştea vieţii sau în tumultul cotidian. Nu se sfia de nimic. Venea, se 
aşternea lin pe filele memoriei mele şi aştepta să-l prezint cititorului...”. 

Participant activ la manifestările prilejuite de „Întâlnirea fiilor satului 
Poenărei”, regretatul scriitor lonel Cristescu-Muşăteşti reînnoda, astfel, tradiţiile culturale statornicite în 
secolul al XIX-lea, de către demnii de amintire înaintaşi ai vieţii spirituale a Muşăteştilor şi Poenăreilor: 
Constantin Dobrescu-Argeş şi Nae Andreescu. Îndrăgostit de plaiurile poenărene evocatoare ale luptei 


pentru libertate, lonel Cristescu-Muşăteşii mărturisea: „Vin cu mult drag în această vatră de 
românitate, în care comunismul a avut un bastion potrivnic, pentru a cinsti memoria celor care s- 
au jertfit pentru liniştea noastră de astăzi... Şi prin lupta lor, soarele libertăţii patriei n-a putut 
fi întunecat pe vecie de norii crivățului distrugător stârnit din Răsăritul bolşevic... Martirilor 
anticomuniști din Poenărei li se cuvine suprema noastră recunoştinţă !”... 

n străvechea aşezare de moşneni a Poenăreilor, atestată documentar iniţial la 10 

noiembrie 1528, „Biserica de lemn «Cuvioasa Paraschiva», edificată în perioada 

nilor 1937-1943, reprezintă o chintesenţă a artei meşterilor cruceri din zonă, o 

realizare de excepţie a arhitecturii ecleziastice din Ţara Românească, un temeinic altar al 

credinţei ortodoxe la care s-au împărtăşit, din nesecata învăţătură divină, sufletele multor 
credincioşi.”. 

De-a lungul anilor, în noua biserică, au slujit cu credinţă în Dumnezeu preoţii: loan 
Constantinescu — prin osârdia căruia, s-a înălţat, cu ajutorul enoriaşilor, minunatul locaş de 
închinăciune al satului —, Nicolae Neţ, loan Grigorescu, Nicolae Scărlătescu — truditori în 
păstrarea acestei adevărate bijuterii în lemn, dar şi în îmbogățirea sa cu odoare sfinte. 

După hirotonirea mea ca diacon, la 16 decembrie 2001, şi, ca preot, la 12 ianuarie 
2002, de către preasfinţitul Calinic, episcop al Argeşului şi Muscelului, mi-a revenit 
misiunea de a purta de grijă sfântului locaş din Poenărei încredinţat spre vrednică 
păstorire. Preocupat continuu de a fi demn de înaintaşii mei, am înfăptuit, cu sprijinul unor 
oameni de bună credinţă, lucrări de necesară rânduială gospodărească, precum: 
împrejmuirea bisericii, spălarea splendidei picturi a iconostasului de lemn de către pictorița 
Tatiana Hedeşiu, mochetarea bisericii — cu sprijinul financiar al domnului Radu Hortopan, 
căruia îi exprim, şi pe această cale, mulţumirile mele sincere. 

Dăinuirea acestui înălţător monument de arhitectură, a cărui structură de rezistenţă 
este continuu afectată de instabilitatea terenului pe care a fost amplasat, impune 
urgentarea operaţiunii de colectare şi evacuare a apelor subterane ce se infiltrează în 
fundaţii, fie printr-un canal deschis, fie printr-un sistem prevăzut cu tuburi de ciment, 
precum şi consolidarea construcţiei pe baza proiectului realizat de ing. Eugeniu 
Dumitrache şi ing. Ana-Maria Marinescu. 

Operaţiunea de consolidare a bisericii — iniţiată cu sprijinul generos al domnului 
Virgil Baciu, un om cu suflet mare, care a ajutat foarte multă lume din sat şi nu numai — 
este în curs de desfăşurare, lucrarea necesitând un volum imens de muncă, dar şi de 
materiale de construcţie, implicit, fonduri greu de asigurat de către mica obşte a satului 
Poenărei, căreia îi mulţumesc pentru ajutorul dat sfintei biserici. 

Îmi exprim convingerea că, în viitoarea pisanie care va consemna contribuţia 
esenţială a unor oameni de suflet la salvarea acestui splendid monument, vor fi înscrise 
numele domnului Virgil Baciu, precum şi ale altor fii ai satului, conştienţi de valoarea 
inestimabilă a Bisericii de lemn «Cuvioasa Paraschiva» din Poenărei, osârduitori şi 
purtători de grijă pentru ca acest sfânt locaş să înfrunte vicisitudinile vremurilor, spre 
eternizarea luminii divine sădite prin propovăduirea iubirii de Dumnezeu în sufletele 
însetate de adevărul credinţei strămoşeşti. 

Preot paroh 
lon TUŢĂ 

u entuziasm apariţia publicaţiei lunare de informare şi atitudine «ARGEŞUL DE 
IORD», a cărei lansare a fost „oficiată” duminică, 29 martie 2009, la Domneşti, în 
prezenţa unor personalităţi ale vieţii culturale şi politice din zona de nord a actualului judeţ Argeş. 

Distinsul manager Virgil Baciu şi-a propus, prin «Argeşul de Nord», să extindă aria 
publicistică de la un sat mic, — Poenărei — un sat cu o istorie mare cât pentru o ţară, la o zonă care 
cuprinde spaţiul vital de plămădire a statului feudal şi independent Ţara Românească, asigurând 
financiar apariţia unei publicaţii lunare, care se doreşte „o tribună pentru talpa ţării”. 

Relevându-i meritul incontestabil de a-şi asuma o misiune încărcată de extremă 
responsabilitate, prezentată succint în editorialul «Un ziar pentru oamenii pământului», urăm 
colaboratorilor directorului fondator, Virgil Baciu, să promoveze, prin articolele lor inspirate, 
interesele reale ale trăitorilor din vetrele existenţiale plămădite, încă din adâncurile istoriei, în zona 
nordică a Argeşului şi Muscelului istoric, iar publicaţiei «ARGEŞUL DE NORD» — străvechea urare 
în spirit şi grai latin: „Vivat, crescat, floreat !”. 


legiul redacţional al revistei monografice «Poenărei — străbuna vatră natală» salută 
Ni 









ăim în locuri în care s-a născut veşnicia. Sau, cel puţin aşa le- 
definit un mare poet-filozof al nostru. Am văzut lumina zilei 
la ţară şi am învăţat de la părinţii noştri să respectăm tot ceea 
ce ne înconjoară, dar mai presus de orice, cele zece porunci. 

Ne-am străduit să nu-i dezamăgim şi să ne apropiem cu sufletul de 
Dumnezeu. Răbdarea a fost şi rămâne una dintre virtuțile noastre 
tradiţionale. Ea ne-a dat puterea de a trece peste multe greutăţi. Însă, 
unii ne-au luat-o drept slăbiciune şi ne-au speculat-o, înşelându-ne 
speranţele. Puţine dintre ele s-au împlinit în ultimii douăzeci de ani şi 
trebuie să înţelegem că a venit vremea să schimbăm atitudinea. Acum 
este limpede faptul că trebuie să ne descurcăm prin propriile forţe şi să 
nu aşteptăm nici ca alţii să ne bage ceva în traistă, dar nici să nu ne lase 
fără ea. 

Acum o sută şi ceva de ani, Constantin Dobrescu-Argeş, Nae 
Andreescu, Luca Paul, Alexandru Valescu şi alţi iluştri înaintaşi au 
declanşat o mişcare economico-culturală menită să ridice lumea satului. 

Lumea a evoluat, pretenţiile sunt acum mai mari, însă se face prea 
puţin pentru talpa ţării. Într-o vreme în care informaţia este vitală în 
orice domeniu de activitate, am considerat necesar să v-o punem la 
dispoziţie prin intermediul unui ziar care se adresează în special 
oamenilor care trăiesc la ţară. 

ARGEŞUL DE NORD se pune în slujba oamenilor pământului, 
încercând să-i apropie, să le faciliteze relaţiile de colaborare reciproc- 
avantajoasă, să le pună la dispoziţie informaţiile necesare, care să le 
ofere posibilitatea de a face cele mai bune alegeri de fiecare dată şi, de 

ce nu, să promoveze persoanele cele mai potrivite să le reprezinte 
interesele în administraţia locală, judeţeană şi naţională. 

Să nu uităm că a fost o vreme în care ţăranii din zona noastră au 
fost reprezentaţi în Parlamentul României de oameni precum Constantin 
Dobrescu-Argeş sau Alexandru Valescu ! 

M-am ridicat din rândul dvs., mă cunoaşteţi şi ştiţi că eu nu sunt 
omul care să nu duc la bun sfârşit ceea ce încep. Prin acest ziar, încerc 
să vă pun la dispoziţie un instrument pe care, gestionându-l cu 
înţelepciune, ne vom îmbunătăţi viaţa de zi cu zi. Încă de la primul 
număr al ziarului ARGEŞUL DE NORD, veţi avea — sper eu — motive să 
credeţi că împreună putem reuşi în ceea ce ne propunem. 

Aşa să ne ajute Dumnezeu ! 

Virgil BACIU 


Rugăminte... 


Legile ce-s promulgate 


sunt prea puţin controlate... 


Au lăsat, pentru controale, 
gărzile financiare, 

dar ei nu prea ştiu, se pare, 
că unii din românaşi 

au, la haine, buzunare 

şi mai au şi diplomate ?]... 
Decât să facă dreptate, 
mai bine iau cotă parte... 
Nu vorbim de acei care 

îi mai fac, țării, onoare. 
Noi vorbim de-acea elită 
care umblă după mită |... 
Legea lui Ţepeş să fie 

pe întreaga Românie: 


[:39):5):3):31:9):9):3):3):9).9):5) 





Hoţii fie traşi în ţape, 

nici unu” Să nu mai scape !... 
Bişniţarii-n puşcărie, 

nici unu” Să nu mai fie !... 
Puturoşii să muncească; 

pe la porți, să nu cerşească !... 
Frunzuliță bob de linte, 

eu Te-aş ruga, Doamne Sfinte, 
să le dai, odată, minte 

la toți şefii de partide 

Să nu se mai ponegrească, 
forțele să îşi unească 

şi țara să înflorească; 

că e mândră şi bogată, 

dar e rău administrată ]... 








lon FULGA 

Scoala satului Poenărei 


uitată de autorităţi mm 


nsecinţa directă a depopulării masive a satului face ca Poenăreiul să fi avut, în anul 

colar 2007-2008, doar cinci elevi în clasele I-IV, pentru ca, în acest an şcolar, să 

rămână doar trei elevi, fapt pentru care şcoala s-a desfiinţat — sper, temporar — elevii 

urmând a învăţa în şcoala din satul vecin, Corbşori. În şcoală, acum, fără elevi, funcţionează 

Muzeul Satului într-o sală de clasă ce nu a fost folosită în scopul ei niciodată de la edificarea 
construcţiei 

În prezent, şcoala este lăsată în părăsire, acoperişul s-a degradat, planşeul plânge de 
fiecare dată când ploaia îl scaldă, ferestrele nu mai au cercevele, iar geamurile au fost înlocuite 
prin bunăvoința celor ce au realizat Muzeul, cu o folie de polietilenă. Plâng portretele scriitorilor 
cândva expuşi pe pereţi, acum zăcând pe pardoseala mucegăită de vreme. Plânge întreaga 
construcţie, deoarece nimeni nu se mai interesează de ea, de parcă nu vom mai avea nicio 
speranţă de revigorare a satului, diriguitorii nu vor să ştie şi să acţioneze pentru păstrarea 
mijlocului fix. Mare păcat !... 

Ar trebui întreţinută construcţia şcolii măcar pentru ce a reprezentat ea împreună cu 
dascălii săi în perioada de început a învăţământului şi până mai ieri, dar şi ceea ce reprezintă azi 
Muzeul Satului conceput sub genericul «Poenărei — străbuna vatră natală» şi realizat cu mult suflet 
de câţiva fii inimoşi ai acestei aşezări. 

Nu trebuie lăsată să moară şcoala din Poenărei, pentru că, implicit, va muri şi satul — cel 
mai frumos sat din lume — „pitit printre dealuri şi sub munţi, răsărit parcă dintr-o sămânță purtată 
de vânt, însingurat ca stânca ţâşnită din valuri, leagăn al unui popor ce nu trebuie să dispară de pe 


harta lumii, o lume dintr-o poveste prin care păşeşti spre Rai, iar Dumnezeu te prinde de mână 


Constantin SAMOILĂ 


Crucea eroilor 





Rezistenței anticomuniste mm 


u prilejul primei Întâlniri a fiilor satului Poenărei din anul 2004, domnul primar Mihai 
Ungurenuş a propus, ca obiectiv prioritar, „ridicarea unei imense cruci închinate 
roilor Rezistenței armate anticomuniste de pe versanţii sudici ai Munţilor 
Făgăraş, pe Dealul Toaca, vârful cel mai înalt şi mai vizibil de pe golul Poenăreilor, în apropierea 
locului unde au fost prinşi ultimii dintre partizanii care au luptat pentru libertate şi pentru o viaţă mai 
bună”. Din păcate, acest proiect extrem de important nu s-a realizat până în prezent, din diverse 
cauze, invocându-se, printre altele, inundaţiile din anul 2005, care au pus mari probleme financiare 
autorităţilor locale. Deşi o altă cauză „obiectivă”: criza economică mondială, poate fi invocată 
acum, spre justificare „oficială”, sperăm că viitoarea întâlnire a fiilor satului nostru se va desfăşura 
lângă acest obiectiv memorial de rezonanţă naţională, în cadrul feeric al naturii de la Lacul Roşu 
Ar fi o întâlnire mult mai motivată, întrucât, prin acest însemn al credinţei strămoşeşti, s-ar întipări, 
în minţile generaţiilor prezente şi viitoare din zonă şi nu numai, uriaşul tribut de sânge dat de 
neînfricaţii fii ai satului Poenărei căzuţi în lupta pentru reîntronarea libertăţilor democratice în 
România. 
Grigore CONSTANTINESCU 

Primăvara, când pământul umed începe să se încălzească, iar soarele nu este încă 
arzător, este vremea ideală pentru semănat şi plantat. 














Perioada de plantare corespunde perioadei repaosului 
vegetal, adică primăvara -— între 1 martie şi 25 aprilie — 
şi toamna — între 25 octombrie şi 10 decembrie 
Înaintea plantării propriu-zise, se sapă gropile la 40x40x40 cm şi se fasonează 
rădăcinile pomului 
Materialul săditor fasonat se introduce într-o mocirlă compusă din balegă proaspătă 
de bovine, pământ şi apă, în aşa fel, încât fiecare ramificaţie să fie acoperită cu o peliculă 
fină din această compoziţie. Pomul trebuie plantat la adîncimea la care a cresut în 
pepinieră, adică cu punctul de altoire aflat la 2-3 cm deasupra nivelului solului. 
Foarte important ! La plantare, nu folosiţi gunoi proaspăt sau îngrăşăminte chimice, 
deoarece, procedând astfel, se compromite prinderea pomului 


Dacă nu s-a efectuat tratamentul de iarnă, putem încă folosi 
unele dintre substanţele următoare, cât mai repede posibil: 
Oleocarbetox, Carbetox, Aplaudus sau Confidor. 
Următorul tratament se va efectua la un interval de cel puţin 10 zile cu sulfat de 
cupru fără var. 
Atenţie ! În timpul preparării şi administrării soluţiilor pentru combatere, feriţi-vă de 
contactul direct cu acestea, nu consumaţi alimente şi nu fumaţi ! 


Altoirea pomilor în despicătură este o operaţie care se 
poate efectua primăvara, în perioada menţionată mai sus. 
Trebuie menţionat că toate muncile agricole depind foarte 
mult de mersul vremii. 
Dacă doreşte cineva informaţii detaliate, mă poate contacta la telefon 0744895690. 


Sorinel PĂUNESCU 


(Ra) 

|- Eu sunt Domnul Dumnezeul tău; să nu ai alți Dumnezei afară de Mine. 
II- Să nu-ți faci chip cioplit, nici altă asemănare să te închini lor. 

III- Să nu iei numele Domnului Dumnezeului tău în deşert. 

IV- Adu-ți aminte de ziua Domnului şi o cinstește. 

V- Cinsteşte pe tatăl tău şi pe mama ta, ca bine să-ţi fie şi ție şi mulţi ani să 
trăieşti pe pământ. 

VI- Să nu ucizi. 

VII- Să nu fii desfrânat. 

VIII Să nu furi. 

IX- Să nu ridici mărturie mincinoasă împotriva aproapelui tău. 

X- Să nu pofteşti nimic din ce este al aproapelui tău. leşirea, XX, 2-17] 


|- Fericiţi cei săraci cu duhul, că a acelora este împărăţia cerurilor. 

II- Fericiţi cei ce plâng, că aceia se vor mângâia. 

III- Fericiţi cei blânzi, că aceia vor moşteni pământul. 

IV- Fericiţi cei flămânzi şi însetaţi de dreptate, că aceia se vor sătura. 
V- Fericiţi cei milostivi, că aceia se vor milui. 

VI- Fericiţi cei curați cu inima, că aceia vor vedea pe Dumnezeu. 

VII- Fericiţi făcătorii de pace, că aceia fiii lui Dumnezeu se vor chema. 

VIII- fericiţi cei prigoniți pentru dreptate, că a acelora este împărăția 
cerurilor. 

IX- Fericiţi veți fi când, din pricina Mea, vă vor ocări şi vă wvor prigoni pe 
voi şi, mințind, vor zice tot cuvântul rău împotriva voastră. Bucurați-vă şi 
vă veseliți, că plata voastră multă este în ceruri. (Matei V, 3-12]. 


Doamne Iisuse Jlristoase, 
Fiul lui Dumnezeu, 
miluieşte-mă pe mine păcătosul, robul Tău ! 

Auluile caile uitrielri 0 


Au plecat dintre noi să se odihnească pentru 'veşnicie, în lumea de dincolo, unde 
„nu este nici durere, nici întristare, nici suspin, ci viață fără de sfârșit”: 
Victoria Baciu [1922 -2008] 
NN Petre Păzinescu [1935-2008] 
EN Eizna Păunescu [1942-2008] 
EN Jon Vlad [1933-2008] 
A Waria Păunescu [1939-2009] 
Dumnezeu să-i odihnească în pace, iar noi să le păstrăm o vie amintire, fiindcă, 
acum, fără ei, satul Poenărei e tot mai sărac în oameni buni şi hamici |... 


+ Profesorul VASILE PĂUNESCU 
[1924-2008] 


nul trecut a înnegurat inimile multor consăteni, care şi-au îngropat, în cimitir, pe cei 
dragi lor şi nu numai lor, ci şi întregii obşti din ce în ce mai puţin numeroase a satului 


Poenărei. Ne-a părăsit, trecând dincolo, pe tărâmul vieţii veşnice, regretatul profesor 

Vasilică Păunescu, care s-a ridicat la lumina vieţii noastre efemere, în ziua de 18 ianuarie 1924, în 
familia vrednicilor de pomenire gospodari lon şi Filofteia Păunescu. 

Dovedind o dorinţă rar întâlnită de a se înălța pe culmile acestei trăiri pământeşti, a urmat, 
după Şcoala primară Poenărei, cursurile Liceului «Mihai Viteazul» din Bucureşti, apoi, cele 
universitare ale Facultăţii de Ştiinţe Juridice [1958-1960] şi Facultăţii de Filologie [1960-1965] din 
Universitatea Bucureşti, obţinând diploma de licenţă în filologie. 

A fost un dascăl foarte apreciat în colectivul educaţional unde a funcţionat, dovedind multă 
dăruire pedagogică şi dragoste pentru elevii săi, ca profesor de limba şi literatura română, la 
Şcoala generală din Corbşori. Deşi făcea zilnic o navetă extrem de obositoare, indiferent de 
condiţiile atmosferice nu întodeauna favorabile: pe ploaie, ori pe zăpadă, drumurile sale spre 
Corbşori erau parcurse cu credinţa că trebuie să te sacrifici ca să poţi forma cu adevărat oameni. 
Calea sa de viaţă s-a îngemănat cu cea a viitoarei soţii, Alexandrina Dumitrescu, profesoară, 
originară din Ulieşti, judeţul Dâmboviţa. Din păcate, acest drum comun s-a frânt, prin trecerea 
timpurie în eternitate a iubitei sale, Dida. 

Vasilică Păunescu rămâne, în memoria consătenilor, prin căldura cu care şi-a crescut fiul 
adoptiv, pe Sorin, prin inedita «Catagrafie a fiilor satului Poenărei» elaborată în anul 2007, dar şi 
prin interesantele sale articole inspirate din viaţa satului natal pe care l-a iubit cu dragoste 
statornică, nepărăsindu-l niciodată. Fie-i ţărâna uşoară şi amintirea veşnică !... 


Gheorghe-Dodică PĂUNESCU 





Învață, de (a apă, să ai statornic drum; 
Învață, de [a flăcări, că toate-s numai scrum; 
Î nvață, de la umbră, să taci şi să veghezi; 
Învață, de [a stâncă, cum neclintit, să crezi; 
Î nvaţă, de la soare, cum trebuie s-apui; 
Învață, de [a piatră, cât trebuie să spui; 
Învață, de la vânturi ce-adie pe poteci, 

Cum trebuie, prin lume, de liniştit, să treci; 
Învață, de la toate, că toate sunt surori, 
Cum treci frumos prin viaţă, cum poți frumos să mori; 
Învață, de [a vierme, că nimeni nu-i uitat; 
Învață, de [a nufăr, să fii mereu curat; 

Î nvață, de la flăcări, ce-avem de ars în noi; 
Învață, de la apă, să nu dai înapoi; 

Învață, de la umbră, să fii smerit ca ea; 

Î nvață, de la stâncă, să-nduri furtuna grea; 

Î nvaţă, de la soare, ce vreme să-ți cunoşti; 

Î nvață, de la stele, că-n cer sunt numai oşti; 

Învață, de [a greier, când singur eşti, să cânţi; 

Învață, de [a lună, să nu te înspăimânți; 

Învață, de la vulturi, când umerii ți-s grei 

Și du-te la furnică, să vezi povara ei. 

Învață, de [a floare, să fii gingaş ca ea; 

Învață, de la oaie, să ai blândețea sa; 

Învață, de [a păsări, să fii mereu în zbor; 

Î nvaţă, de la toate, că totu-i trecător |... 

Ia seama, fiu al jertfei, prin lumea-n care treci, 

Să-nveți, din toate, a piere, ca să trăieşti pe veci |... 
-Rudyard Kipling- 





Taci şi lasă-i pe alții să vorbească. Vorbitul creşte tensiunea arterială. 

Ia, zilnic, o pastilă de vitamina C.. 

Consumă ciocolată, dar nu mai mult de 2-3 pe săptămână. Acesta este cele mai 
Bun euforizant antistres. 

Apără-ți viața particulară şi nu invita acasă colegii de serviciu. 

Ascultă „Crearea lumii” a lui Vanghelis, considerată, la ora actuală, cea mai 
Bună piesă antistres. 

Râzi cât mai des posibil. Aşa te vei descărca agreabil de adrenalina în exces. 

Deşi pare greu de crezut, cafeaua nu combate stresul. Nu bea mai mult de trei 
ceșcuțe pe zi. 

Machiajul (Gărbieritul) scade secreția hormonilor de stres. 

Când ești pe punctul să explodezi de nervi, folosește un truc înfailibil: masează- 
ți plexul solar. 

Bea cât mai multă apă. Se elimină, astfel, toxinele acumulate din cauza 


i ui. 


(03 030 (3 03 (303 CA CCC 

CONDAMNAȚI LA ANI DE TEMNIȚĂ 
PENTRU LIBERTATEA NEAMULUI ROMÂNESC ! 


lon DIAGONU 


Maria SORESCU 











